ИнтерФУТБОЛ :: Тараддуд: "Локомотив"дан "Шўртан"гача\nТараддуд: "Локомотив"дан "Шўртан"гача\n«Темирйўлчилар» 30 январдан буён Туркияда машғулот ўташмоқда. 4 февраль куни «Динамо» (Москва)га қарши майдонга тушган «Локомотив» кейинги учрашувда Қозоғистоннинг 5 карра чемпиони «Астана» билан куч синашди. 1:1 ҳисобида якунланган баҳсда «Локо»нинг голи сўнгги дақиқаларда Ҳусниддин ғофуров номига ёзилди. «Темирйўлчилар» шунингдек, Украинанинг «Заря»си билан ўйнаб, 0:1 ҳисобида имкониятни бой беришди.\n«Шерлар» БАА йиғинини якунлаб, юртимизга қайтишди. Шота Арвеладзе бошчилигида жамоа Абу-Дабида 12 кун шуғулланди. Йиғин доирасида 2та назорат учрашуви ҳам ташкил қилинди: «Пахтакор» - «Брондбю» (Дания) - 0:1 ва «Пахтакор» - «Эребру» (Швеция) - 2:2. Клуб матбуот хизматининг маълумот беришича, Тошкентга қайтган «пахтакорчилар» мавсумнинг биринчи расмий учрашувига жиддий ҳозирлик кўришмоқда. Айтиш жоиз, Ироқнинг «Эйр Форс» жамоасига қарши кечадиган бугунги баҳс «Пахтакор» учун Осиё миқёсидаги клублар мусобақалари ҳисобидан 105-ўйин бўлади. Шундан 90таси ОЧЛ доирасида ўтган.\nХабарингиз бордир, ЎФА қарорига асосан, жамоа ярим ҳимоячиси Азизбек Турғунбоев 9 июлгача дисквалификация қилинди, шунингдек, «Навбаҳор» вице-президенти Шамшод Сариков ҳамда клуб директори Расул Акрамов 6 ой муддатга футболга оид ҳар қандай фаолият туридан четлаштирилдилар. «Навбаҳор» стадиони анжуманлар залида ЎФАнинг мазкур қарори ижросини таъминлаш бўйича йиғилиш ўтказилди. Уни олиб борган Наманган шаҳар ҳокими, клуб президенти Шавкат Абдураззоқов ЎФА муаммоли вазиятда «Пахтакор» ва «Навбаҳор»ни жазолаб, тўғри йўл тутгани, олдин бундай ҳолатларга кўз юмиб кетилганлигини таъкидлади. Шундан сўнг ташкилий масала кўрилди. Демак, «Навбаҳор» вице-президенти лавозимига шу пайтгача Ўзбекистон ва Россиядаги кўплаб давлат ташкилотларида раҳбарлик қилган Бахтиёр Исоқжонович Усманов тайинланди. Жамоа қошидаги «Навбаҳор-Умид» футбол мактаби раҳбари сифатида ишлаган Акмал Маматович Раҳмонов эса директор лавозимини эгаллади.\n«Навбаҳор» футболчилари эса айни пайт Туркиянинг Анталия шаҳрида шуғулланишмоқда. Андрей Канчельскис жамоаси мазкур йиғин доирасидаги илк назорат баҳсида «Университатя-Клуж» (Руминия)ни 1:0 ҳисобида доғда қолдиришди. Ягона гол 30-дақиқада сербиялик ҳимоячи Славко Лукич томонидан урилди. У пенальтидан унумли фойдаланди. 66-дақиқада эса Абдужамол Исроилов қизил карточка олиб, майдонни тарк этди. Қисқаси, «Навбаҳор» бир киши кам бўлиб қолган бўлса-да, ғалабани қўлдан чиқармади.\n«Навбаҳор»: Ўткир Юсупов, Игорь Голбан, Ҳожиакбар Юнусов, Жаҳонгир Меҳмонов, Славко Лукич, Абдужамол Исроилов, Шаҳзод Шайманов, Аббос ғуломов, Иван Соловьёв, Зафар Тўраев, Александр Касьян.\n«Навбаҳор» мураббийлари Анталияда яна 2та синов учрашуви ташкиллашни режалаштиришган. Кейинги баҳсларда Швейцария ва Туркия жамоалари рақиб бўлади. Дарвоқе, охирги мавсумларда «Пахтакор»да ўйнаган ярим ҳимоячи Азим Аҳмедов «Навбаҳор»га қайтди. У «лочинлар» билан 3 йиллик шартнома тузишга ҳам улгурди.\n«Қалдирғочлар» клуб академияси майдонида «Динамо»га қарши ўйнашди. Вадим Абрамов бошчилигидаги жамоа мазкур баҳсда имкониятни бой берди - 1:2. «Бунёдкор»нинг ягона голига Владислав Нуриев муаллифлик қилди.\n«Бунёдкор»: Мурод Зуҳуров, Эргаш Исмоилов, Анвар ғофуров, Нодир Мавлонов, Дилшод Аҳмадалиев, Суҳроб Иззатов, Лутфулла Тўраев, Санжар Рихсибоев, Жасур Жалолиддинов, Шавкат Саломов, Владислав Нуриев.\nИккинчи бўлимда майдонга тушганлар: Абдумавлон Абдужалилов, Баҳриддин Муйдинов, Бобур Фарҳодов, Саҳоб Жўраев, Сардор Азимов, И.Султонов, Дониёр Абдуманнонов.\n«Бунёдкор» шундан сўнг «Бухоро» билан куч синашиб, 0:0 ҳисобини қайд этди. Айтганча, нигериялик таниқли футболчи Питер Одемвинжи яқинда Тошкентга келди. Kun.uz сайтининг тасдиқлашича, уни «Бунёдкор» бош мураббийи Вадим Абрамов таклиф этган экан. 37 ёшли ҳужумчи «Бухоро»га қарши кечган ўртоқлик учрашуви пайти «Бунёдкор» мураббийлари билан ўтирди. Қўшимча қилинишича, якунда «Бунёдкор» раҳбариятига Питер билан шартнома тузиш варианти маъқул келмаган. Маълумот учун айтиш керак, Одемвинжи 1981 йили Тошкентда туғилган. У фаолияти давомида «Лилль», «Локомотив» (Москва), «Вест Бромвич», «Кардифф Сити» ва «Сток Сити» клубларида ўйнади. Нигерия терма жамоаси билан эса Африка Миллатлар кубогининг 3 карра бронза медали соҳиби бўлди. Питер 2017 йилдан буён Индонезиянинг «Мадура Юнайтед» клуби шарафини ҳимоя қилаётганди.\nТуркиянинг Анталия шаҳрида машғулот олиб бораётган Бекобод жамоаси 3-назорат учрашувида «Акжайик» (Қозоғистон) билан куч синашиб, 1:0 ҳисобида ғалаба қозонди. «Металлург» устунлигини таъминлаган ягона гол 78-дақиқада Музаффар Музаффаров томонидан урилди. Жамоа бош мураббийи Андрей Шипилов бу ўйинда 2 нафар легионерни синаб кўрди. Бекободликлар кейинги назорат учрашувида «Ленинградец» жамоасига қарши тўп суришди.\nИлк йиғинни 18-30 январь кунлари Тошкентда ташкил қилган жамоа аъзолари 3 кун дам олишгач, 3 февраль санаси яна пойтахтда тўпланишди. «Бухоро»нинг бу галги йиғини 15 февралга қадар давом этади. Жамоа футболчилари аввало, Республика илмий-амалий спорт тиббиёт марказида кўрикдан ўтишди. Таркибда ўзгаришлар бор: охирги мавсумлар «Пахтакор»да ўйнаган ярим ҳимоячи Достон Иброҳимов «Бухоро» сафига қўшилди. Шунингдек, 3 нафар легионер футболчи чақирилди. Булар - марказий ҳимоячи Азамат Дзоблаев, ўнг қанот ярим ҳимоячиси Николай Абрамов ва ҳимоячи Артём Кулеша. Тўғри, улар ҳозирча шунчаки, кўрикда ва ҳаракатлари мураббийларга маъқул тушсагина янги мавсумни «Бухоро»да бошлашлари мумкин. Йиғин доирасида назорат ўйинлари ўтказиш ҳам режалаштирилган, албатта. Жумладан, «Андижон» ва «Бунёдкор»га қарши баҳсларда дуранг натижа қайд этилди. Бугун эса бухороликларга «Динамо» рақиб бўлади.\nРўзиқул Бердиев шогирдлари тайёргарликнинг учинчи босқичини ҳам Қаршида давом эттиришади. Бу ҳақда клуб матбуот хизмати хабар тарқатди. Бугун бошланадиган машғулотларда олимпия терма жамоасига чақирилган футболчилар иштирок этишмайди. Умуман, «Насаф» вакиллари 4 январь куни Тошкентда тиббий кўрикдан ўтишгач, қисқа муддатли таътилга чиқишганди. Хуллас, охирги тайёргарлик босқичи ҳам асосан ёшлар қароргоҳи майдонида олиб борилади.\nНавоий клуби ўтган ҳафта тайёргарликнинг сўнгги босқичини ўтказиш учун Туркиянинг Анталия шаҳрига жўнаб кетди. Тошкент - Истамбул - Анталия йўналиши бўйича манзилга йўл олган «Қизилқум» футболчилар у ерда 10 кун мобайнида шуғулланишади. «Йиғин давомида 6та назорат учрашувида майдонга тушишни режалаштирганмиз, - деди жамоа бош мураббийи Ҳамиджон Актамов сафар олдидан. - Ҳомийларимиз имкон қадар шароитлар яратиб беришга ҳаракат қилишмоқда. Мавсум бошланишига оз қолди. Навбатдаги йиғинда хориж жамоалари билан куч синашиш орқали йигитлар имкониятини яна бир бора кўздан кечирамиз». «Қизилқум» 20 февраль куни ортга қайтади.\nЯнги мавсум арафасида Фарғонада анъанавий тарзда ўтказиладиган «Ҳоким кубоги» баҳслари бу сафар анча шиддатли тус олди. Кутилганидек, мусобақанинг финал ўйинида Фарғона вилоятининг икки етакчи клуби - «Нефтчи» ҳамда «Қўқон-1912» ўзаро тўқнаш келди. Якунда қўқонликлар Темур Усмонов томонидан урилган ягона гол эвазига ғалаба қозониб, бош соврин соҳибига айланишди.\n«ҚўҚон-1912» - «Нефтчи» - 1:0\nГол: Темур Усмонов (48).\n«Қўқон-1912» (бошланғич таркиб): Боян Кнежевич, Жамшид Ҳасанов, Аваз Маматхўжаев, Қувондиқ Рўзиев, Суҳроб Бердиев, Мурод Холмуҳаммедов, Александр Мерзляков, Марко Милич, Шаҳбоз Эркинов, Иқбол Маликжонов, Темур Усмонов.\n«Нефтчи» (бошланғич таркиб): Музаффар Абдуллаев, Миржалол Неъматов, Шодиёр Ҳожиматов, Даврон Маматов, Жамшид Қобулов, Ҳамидулло Абдуҳамидов, Хуршид Асқаралиев, Идрис Бикмайкин, Абдужамол Маназаров, Дилёр Эрматов, Отабек Зокиров.\nБугун ОЧЛда дебют қиладиган Олмалиқ жамоаси таркибида ўзгариш юз берди. Яъни 2 нафар футболчи АГМК билан хайрлашди. Булар - ҳимоячилар Абдуқаҳҳор Ҳожиакбаров ва Азамат Исроилов. Ҳожиакбаров олмалиқликлар сафида 2010-2011 ва 2014-2018 йиллар оралиғида тўп сурган бўлса, Исроилов 2011-2015 йиллар ва мавсум-2018нинг иккинчи ярмида АГМК шарафини ҳимоя қилди.\n4 февралдан эътиборан Анталияда йиғин олиб бораётган Жиззах клуби илк назорат ўйинида Сербиянинг «Бачка» жамоаси билан куч синашди. Жанговор руҳда кечган баҳсда кучлар тенг келди - 2:2. «Сўғдиёна» кейинги ўйинни «Истиқлол» (Тожикистон)га қарши ўтказиб, 20-дақиқада Ойбек Нурматов урган гол эвазига ғалаба қозонди. Айтиш жоиз, «Сўғдиёна» таркиби Қирғизистон термаси ҳимоячиси Шерзот Шакиров ҳисобига бойиди. У билан «2 + 1» асосида шартнома тузилди. Шакиров 2018 йилги мавсум Қўчқор-Отанинг «Нефтчи» клуби сафида 28та ўйинда 7та гол уриб, Қирғизистон чемпионатининг энг яхши футболчиси сифатида эътироф этилганди.\nАндижонда вилоят ҳокими ташаббуси ва назорати остида янги мавсумга ҳар томонлама жиддий тайёргарлик олиб борилмоқда. Жумладан, Суперлигага қайтган клуб стадиони - «Соғлом авлод»да кенг кўламли реконструкция ишлари амалга оширилмоқда. Бунинг учун 11 миллиард сўм сарфлаш кўзда тутилган. Ҳозиргача майдон чимини янгилаш мақсадида аввалги майса олиб ташланди. Энди майдон замонавий дренаж тизими билан суғорилади. Яқин кунларда Голландиядан 120 минг доллар эвазига 5 йилгача яхши ҳолатини сақлаб қолиши кафолатланган янги чим олиб келинади. Диққатга сазовор жиҳати, янги чим қоплангач, атиги 6 кундан кейин «Соғлом авлод» стадиони майдонида бемалол ўйнаш мумкин экан. Голландиялик мутахассислар 1 ой давомида Андижонда бўлиб, чим ётқизиш, уни яхши ҳолатда сақлаш жараёнини назорат қилиб туришади. Трибуна ва майдонни ажратиб турувчи 2,20 метр баландликдаги тўсиқлар ҳам алмаштирилди. Янгисининг баландлиги атиги 1 метр. Шунингдек, яқин кунларда Хитойдан электрон реклама шитлари ва 11,30х7,20 метр катталикдаги замонавий табло олиб келинади. Трибуналар ўриндиқлари янгиланмоқда (улар клубнинг асосий ранглари - оқ ва кўк тусда). Умуман, 20 минг дона ўриндиқни ўрнатиш жараёни бошлаб юборилди. Ёритиш тизимига келсак, ҳозирга қадар 650 миллион сўмлик янги чироқлар ўрнатилди. Жараён якунлангач, ёритиш тизими талабларга тўла жавоб беради. Клуб маркетинг соҳасини ривожлантириш борасида ҳам иш олиб бормоқда. Режага кўра, «Андижон» бу йўналишда йил давомида чамаси 5 миллиард сўм фойда олмоқчи. Дейлик, стадион ҳудудида клуб атрибутлари сотиладиган дўкон очиш ишлари бошлаб юборилди. Қолаверса, ўйин кунлари турли егуликлар савдосига мўлжалланган дўкон ҳам фаолият кўрсатиши таъминланади. Диққатга сазовор жиҳати, Андижон шаҳри ва вилоятида клуб атрибутлари ва чипта сотиладиган 50та шахобча очилади. «Андижон» раҳбарияти вилоят болалар-ўсмирлар ҳудудий футбол академияси билан шартнома тузди ва шу билан асосий талаблардан бири бажарилди. Энди «Андижон» футболчилар, мураббийлар ва жамоа расмийларини ПФЛда бемалол рўйхатдан ўтказиши мумкин.\nБевосита «Андижон»нинг ўзига келсак, клуб яна бир янги футболчини ўз сафига қўшиб олди. Гап Осиё кубогида мазмунли ўйин намойиш этган Қирғизистон термаси аъзоси Аҳлиддин Исроилов ҳақида кетмоқда. Андижонликлар билан расман шартнома тузган футболчи бунга қадар «Динамо-2» (Украина), «Черкаский» (Украина), «Нерока» (Ҳиндистон) ва «ПСИС Семаранг» (Индонезия) каби клублар шарафини ҳимоя қилган. Тайёргарлик жараёнини Тошкентда давом эттираётган «Андижон» ўтган ҳафта «Бухоро»га қарши назорат учрашувида майдонга тушди. Ўйин қизиқарли тус олган бўлсада, 0:0 ҳисоби ўзгармай қолди.\n«Андижон»: В.Мирний, Б.Акбаров, Э.Маматказин, Р.Алексич, А.Олимов, Ф.Мираҳматов, Ф.Бекмуродов, А.Абдулҳақов, Р.Аҳмедов, С.Абдураимов, Ш.Жумабоев.\nЗахирадан майдонга тушганлар: А.Турсунбоев, А.Ортиқов, Р.Мелзиддинов, И.Отахонов, Д.Исоқов, У.Исмоналиев, Ф.Соҳибжонов, М.Иброҳимов, А.ғофуров.\nЯнги мавсумга янгиланган таркиб билан тайёргарлик кўраётган Фарғона жамоаси «Ҳоким кубоги» турнири финал баҳсидан сўнг қисқа таътилга чиқди. Машғулотларнинг кейинги босқичи Тошкент шаҳрида ташкиллаштирилади. Унда 3та назорат ўйини ўтказиш режалаштирилган. Хуллас, «Нефтчи» футболчилари бугун пойтахтда тўпланишади ва дарҳол машғулотларга киришишади. 13 февраль кунига биринчи ўртоқлик ўйини белгиланган. Рақиб - «Андижон». 15-санасида Баҳром Ҳайдаров жамоасига «Бухоро» рақиб бўлади. Охирги назорат ўйини 18 февраль куни «Динамо»га қарши кечади.\nТермиз клубида навбатдан ташқари йиғилиш бўлиб ўтди. Уни «Сурхон» вице-президенти Баҳром Маматқулов олиб борди. Кутилганидек, ЎФА томонидан 1 йил муддатга футболдан четлаштирилган Илҳом Мўминжонов бош мураббий вазифасидан озод этилди. Энди «Сурхон»ни шу кунга қадар клуб спорт директори лавозимида ишлаган Анвар Солиев вақтинча бош мураббий мақомида бошқаради. «Пахтакор», «Навбаҳор» ва «Бунёдкор» сафидаги ўйинлари билан танилган собиқ ҳужумчи ўтган мавсум «Навбаҳор»да ҳам спорт директори сифатида ишлаганди. Клубнинг ўзи эса Тошкент вилояти Қибрай туманидаги стадионда Қозоғистон биринчи лигаси иштирокчиси «Кўран» билан назорат ўйини ўтказди. Унда термизликлар ҳар икки бўлимда гол қўйиб юбориб, мағлубиятни тан олди. «Сурхон» ҳаттоки, рақибнинг майдонда 10 киши бўлиб қолганидан ҳам фойдаланолмади.\nЎз олдига Суперлигага чиқиш вазифасини қўйган Самарқанд жамоаси Тошкентда бошланган 4-йиғини доирасида «Бунёдкор»га қарши майдонга тушиб, 2:1 ҳисобида устун келди. Даврон Файзиев бошқарувидаги жамоа голларига Нозим Умуров ва Дилмурод Каримов муаллифлик қилишди.\n«Динамо»: Шоҳруҳ Эшбўтаев, Акмал Холмуродов, Ҳакимхон Аъламхонов, Отабек Нарзуллаев, Аваз Агалиев, Дамир Темиров, Нозим Умуров, Сардор Эминов, Комил Шарофутдинов, Амиржон Сафаров, Воҳид Шодиев.\nИккинчи бўлимда майдонга тушганлар: Шоҳруҳ Раимов, Жасур Ўрунов, Миркомил Локаев, Шерзод Жалилов, Обид Ҳакимов, Дилмурод Каримов, Қадамбой Нурметов, Санжар Баротов, Темур Шарипов, Суннатилла Абдуллажонов, Жасур Ашуров.\nғузор жамоасига янги бош мураббий тайинланди. Демак, аввалги мавсум Суперлигада иштирок этган «Нефтчи» жамоаси мураббийлар штабида ишлаган Сергей Ковшов «Шўртан» бошқарувини қўлга олди. Қайд этиш керакки, бу мутахассис аввал ҳам ғузор клубида фаолият юритган. Ҳозирча неча йиллик шартнома тузилгани ҳақида аниқ маълумот йўқ. Эслатма, бунга қадар «Шўртан»ни бошқариб келган Ёрқин Назаров яқинда истеъфога чиққанди.


Унда Саъдиев “Шайтанат” фильмининг яратилиш тарихи ва Ўзбекистонда “мафия” бор ёки йўқлиги хусусида гапирди.\n“Мафиянинг нима эканлигини кўпчилик билмайди. Мафия бизда йўқ. Бу кичкина бир жиноий тўда. Давлат билан биргаликда қилинадиган жиноий ишларни мафия дейилади. Бу эса Асадбекнинг кичкинагина жиноий тўдаси. Бундай қарасангиз бу жиноят қатағон йилларидан келиб чиққанини кўриш мумкин”, – дейди Саъдиев.\nАлматов фильм яратилиши учун алоҳида “Қалқон” номли видеостудияни ташкил этиб берган ва унга эса Саъдиев бадиий раҳбар этиб тайинланган. Саъдиев фильмни яратишда ўзининг ҳам маблағи кетганинини, ҳозиргача фильмдан фойда олмаганини ва ундан мақсад фойда олиш бўлмаганлигини ҳам таъкидлади. Саъдиевнинг айтишича фильм СССР парчалангандан сўнг ушбу мавзуга қўл урилган илк сериал бўлган. Фақат “Шайтанат” суратга олингандан сўнг 2,5 йил ўтиб Россияда “Бригада” сериали суратга олингани ҳам айтилди.\n“Собиқ ички ишлар вазири Зокир Алматовга беадат шукр. ”Шайтанат” фильми яратилиши ва “Қалқон”студиясининг ташкил этилишида бу одамнинг саъй ҳаракати катта. (Асарни) Ўқиганларидан кейин буни фильм қилиш керак дедилар. Шуни ўйлаб юрибман мен десам. Нима қилиш керак деб савол бердилар. Мен студия очиш керак дедим. У “келинг бизнинг ИИВда очамиз” дедилар. Шу таклифни берганлар ва 1998 йил 4 апрелда шу студия очилган”, – деди халқ артисти Ёдгор Саъдиев.\nЁдгор Саъдиев "Шайтанат" фильми нима сабабдан 20 йил "запрет"да бўлгани ҳақида гапирди\nМСК раис ўринбосари аввалги сайловларда қандай йўл билан хорижий мамлакатлар ажаблантирилгани ҳақида гапирди\nБош прокурор аҳолини энергоресурслар билан таъминлашдаги ғирромликлар ҳақида гапирди\nОтабек Муродовга нисбатан жиноий иш қўзғатилди\nТермиз давлат университети ректори талаба 1-семестрдан сўнг қолган 7 семестр давомида нега ўқимай қўйиши ҳақида гапирди (+ВИДЕО)\nСанжарбек 2 январ 2020 17:55\nАлбатта бу кино тиливидиняда йоритилади деган умиттаман


Зайниддин Зидан: «Балки келаси мавсум «Реал»да янги мураббий бўлар» » Скачать музыку бесплатно новинки музыки 2016-2017\nЗайниддин Зидан: «Балки келаси мавсум «Реал»да янги мураббий бўлар»\nКомментариев: 0 Просмотров: 260 Дата: 28-02-2016, 12:25 Мадриднинг «Реал» клуби бош мураббийи Зайниддин Зидан «Атлетико»га қарши ўйиндан кейин мавсум охирида жамоадан кетиши мумкин эканини таъкидлади. «Мен ўз футболчиларимга ишонаман, улар мени қўллаб-қувватлашади. Келаси мавсумда бизни катта ўзгаришлар кутмоқда, балки мураббий ҳам алмашар. Шундай бўлса ҳам биз ишлашда давом этишимиз керак»,- дейди Зидан. Айни вақтда «Реал» Испания чемпионатида учинчи ўринда бормоқда. Асосий рақобатчи «Барселона» эса захирасида битта ўйин билан «Реал»дан тўққиз очко илгарилаб кетган. - деб хабар бермоқда Stadion.uz нашри.


Жепчирчир янги жаҳон рекордини ўрнатди\n17.10.2020 18:02 0 1431\nПольшада ўтаётган жаҳон чемпионатида кениялик енгил атлетикачи Перес Жепчирчир яриммарафон бўйича янги жаҳон рекордини ўрнатди.\nСпортчи ўрнатган кўрсаткич: 1 соат 5 дақиқа 16 сония. Ғолибага икки сонияни бой берган германиялик Мелат Йисак Кейета иккинчи ўринни эгаллади. Учинчи ўринда эса эпиопиялик Ялемзерф Йехуалав (1 соат 5 дақиқа 19 сония).\nЖепчирчир ўз жаҳон рекордини янгилади. Олдинги натижаси 1 соат 5 дақиқа 34 сония эди.


Ўзбекистонда давлат тилининг 9 белгисига риоя этилмайди\nБу хулосани таъкидлаган адабиётшунос Бахтиёр Исабековга кўра, бу белгилардан бири ўзбек расмийларининг дипломатик алоқаларни ҳануз ўзбек тилида юритмаслигидир.\nБахтиёр Исабеков 23 йил муқаддам давлат тили мақоми берилган ўзбек тили мамлакат раҳбариятининг юқори бўғинларида ҳануз рус тилидан паст кўрилиши актуал муаммолигича қолмоқда, деган қатъий фикрда.\n- Вилоятларда аҳвол бироз яхшиланган, ўзбек тилида муомала қилиш кенгайган. Аммо пойтахтга келсак, ҳукумат поғоналаридан юқорилаб борганингиз сари рус тили устунлашиб бораверади. Халқаро стандартлар бўйича давлат тилининг 24та белгиси бор ва булардан бири дипломатик алоқаларнинг давлат тилида юртилишидир. Бизда ана шу нарса йўқ ва умуман, катта давлат арбобларимиз ҳануз чет эл билан, асосан, рус тилида гаплашади, дейди Бахтиёр Исабеков.\nУнга кўра, ўзбек тилининг давлат тили мақоми берилган тил сифатида қадри тикланишига тўсқинлик қилаётган муаммолар талай.\nЖумладан, умумий саводхонликнинг пастлиги ва лотинга кўчган имло муаммоларини санаган Исабеков яна бир янги тенденция - ахборотлашиб бораётган Ўзбекистонда ахборот технологиялар тилининг ўзбек тили эмас, балки рус тилига ўгирилаётганини тилга олди.\n- Бизда компютерлар, оддий қўл телефонлари тили ҳалигача русчага ўтказилади. Дунёда 10 миллион, 20 миллион аҳолиси бўлган ҳамма мустақил давлатлар бунақа техникаларни ўз тилига ўтказади, яъни ўзининг тилига ўтказади, дейди Бахтиёр Исабеков.\nЎзбек тилига давлат мақоми берилганига 23 йил тўлган кунда адабиётшунос Бахтиёр Исабеков билан қурилган суҳбатни тўлиқ ҳолида қўйида тинглашингиз мумкин:\nБахтиёр Исабеков билан суҳбат.


Тошкентда 2017 йилда йўлкира ҳақи оширилмайди\n18:36 / 26.01.2017\n“Тошшаҳартрансхизмат” компанияси жорий йилда жамоат транспорти йўлкира ҳақини ошириш режалаштирмаяпти, деб хабар берди акциядорлик компания бошқарув раиси Отабек Содиқов. Бу ҳақда “Спутник” маълум қилди.\nУнинг сўзларига кўра, компания фаолияти самарадорлигини ошириш, харажатларни оптимизация қилиш натижасида нархлар олдинги даражада қолдирилган.\n“Солиқлар ва ёнилғи нархи ошишига қарамасдан, биз бугунги кунда жорий йилда йўлкира ҳақини ошириш режалари йўқлигини айтишимиз мумкин”, - деб таъкидлаб ўтди Содиқов.\nМаълумот учун, Тошкент жамоат транспортида йўлкира ҳақи ўтган йилнинг 1 апрель куни оширилганди. Ўшанда нархлар 20 фоизга ошган. Одатда, пойтахт маъмурияти жамоат транспорти йўл ҳақини 1 апрелдан оширади. Шу билан бир қаторда, 2015 йилда нархлар оширилмаган эди.\nЯқин йиллар давомида эса пойтахт жамоат транспорти тизими жиддий равишда ўзгартирилиши белгиланган. Шу тариқа, Тошкентда 80та янги йўналиш ташкил қилиш ва самарасиз йўналишларни ўзгартириш режалаштирилган.\nТошкент транспорт йўлкира ҳақи


А ПРО-Лига. “Истиқлол” Фарғонада “Шўртан”ни мағлубиятга учратди (батафсил шарҳ) / CHAMPIONAT.asia\nА ПРО-Лига. “Истиқлол” Фарғонада “Шўртан”ни мағлубиятга учратди (батафсил шарҳ)\n23 май 16:33\nТеглар : ШўртанИстиқлолА ПРО-Лига\nПро-Лига "А" гуруҳи 7-турида “Истиқлол” Қиргулида “Шўртан”ни қабул қилди.\nУчрашув мезбонларнинг фаол ҳужумлари билан бошланди. Биринчи бўлимнинг 4-дақиқасидаёқ “Истиқлол” футболчиси “Шўртан” дарвозасини ишғол қилди – 1:0.Учрашувнинг 33-дақиқасида мезбонлар футболчиси Сардорбек Сотволдиев “Шўртан” дарвозасига гол киритиб, ҳисобни 2:0 кўринишига келтириб қўйди. Орадан бир оз вақт ўтиб, аниқроғи 38-дақиқада меҳмонлар футболчиси Ҳасанбой Эргашев тасодифан ўз дарвозасига тўп киритиб қўйди - 3:0. Биринчи бўлим шу ҳисоб билан якунига етди.\nИккинчи бўлимда “Шўртан” вакиллари ҳужумкор ўйин намойиш этдилар. Ғузорликларда мезбонлар дарвозасига гол киритиш учун қулай вазиятлар юзага кела бошлади. Ниҳоят учрашувнинг 87-дақиқасига келиб, “Шўртан” жамоаси вакиллари ҳисобни қисқартиришга муваффақ бўлдилар. Бу вазиятда меҳмонлар футболчиси Шерзод Темиров томонидан йўлланган кучли зарба “Истиқол” дарвозаси тўридан жой олди – 3:1. Учрашув шу тариқа “Истиқлол” жамоасининг ғалабаси билан якунланди.\n«Истиқлол» – «Шўртан» 3:1 (3:0)\nГоллар: Жасурбек Эрмаматов 4 (1:0), Сардорбек Сотволдиев 33 (2:0), Ҳасанбой Эргашев автогол 38 (3:0), Шерзодбек Темиров 87 (3:1)\nҲакамлар: Э.Турсунов, О.Қосимов, Ф.Йўлдошев, М.Фозилов\n«Истиқлол»: Рустам Нартаджиев, Фарруҳ Иброҳимов, Жасур Эрмаматов, Улуғбек Худобердиев, Сардор Тельяков, Рустам Абдуҳамидов, Анвар Хожимирзаев, Сардор Сотволдиев, Файзулло Жуманқўзиев, Элдор Эргашев, Умид Қодиров\nЗахира: Жасур Абдуллаев, Тимур Султонов, Абдуқодир Артиқов, Абдуҳолиқ Қурбонов, Риза Айвазов, Анвар Бердиев, Элёр Мамасолиев, Элёр Акбаров\n"Шўртан": Акмал Раҳимов, Нурали Падаров, Ҳасанбой Эргашев, Суннатилла Мамадалиев, Ҳожимурод Холмуродов, Олимжон Каримов, Маъруфхон Муродов, Акрам Баҳромов, Юсуф Бўриев, Самандар Шодмонов, Шерзод Темиров.\nЛига 1. Неймарнинг голи кетма-кет иккинчи учрашувда ПСЖга ғалаба келтирди 7\nЛа Лига. "Севилья" мавсумдаги илк мағлубиятини "Реал"дан қабул қилиб олди 34\nА Серия. 4-турнинг охирги ўйини якунланди, турнир жадвали билан танишинг 0\nЛига 1. "Лион" – ПСЖ асосий таркиблар эълон қилинди 2\nЛа Лига. "Севилья" ҳамда "Реал"нинг бошланғич таркиблари маълум бўлди 18\nА ПРО-Лига. "Машъал"да дуранг, "Шўртан"да мағлубият, "Оқ-тепа" сафарда ғалаба қозонди 5\nА ПРО-Лига. "Машъал" - "Нефтчи" учрашувида ҳисоб очилмади 1


Ижтимоий тармоқларда Самарқанд халқаро аэропортининг вақтинчалик терминали олдида йўловчилар учун етарли шароитлар яратилмагани таъкидланган хабар тарқалди. «Samarqand xalqaro aeroporti» МЧЖ маъмурияти мазкур ҳолат бўйича муносабат билдирди.\nМуносабатда ёзилишича, бугун Самарқанд халқаро аэропорти ҳудудида модернизация ишлари олиб борилмоқда. Унинг янги лойиҳа асосида қурилаётган беш қаватли аэровокзали жорий йилнинг сентябрь ойида фойдаланишга топширилиши режалаштирилган.\nМаълум қилинишича, ҳудудда олиб борилаётган кенг қамровли қурилиш ишларига қарамай аэропорт ўз фаолиятини тўхтатгани йўқ. Вақтинчалик аэровокзалда турли авиақатновлар мунтазам амалга ошириб келинмоқда. Вақтинчалик аэровокзалда махсус ускуналар ёрдамида мўътадил ҳаво ҳарорати сақлаб турилган бўлса-да, у барча йўловчиларга бир вақтда хизмат кўрсатишга мўлжалланмаган. Карантин талабларидан келиб чиқиб, йўловчилар бинога навбат асосида киритилмоқда. Аммо рўйхатга олиш вақтида баъзи фуқароларнинг белгиланган тартибга бўйсунмай, навбатсиз рўйхатдан ўтишга уриниши оқибатида тартибсизлик келиб чиқмоқда. Аэропорт маъмурияти масъул ходимларни огоҳлантириб, жараёнда назоратни кучайтириш юзасидан кўрсатмалар берган.\nҚайд этилишича, аэропорт ҳудудининг асосий қисмида қурилиш ишлари олиб борилаётгани сабабли вақтинчалик аэровокзал олдида рейсга эрта келган йўловчилар кутиши учун жой ажратилмаган. Шу сабабли аэропортга эрта етиб келган халқаро рейс йўловчилари дарахтлар ости ва панжара ёнидаги сояларда рўйхатдан ўтишни кутишмоқда.\n«Айни вақтда аэропорт маъмурияти мазкур муаммони мавжуд имкониятлардан келиб чиқиб бартараф этиш чораларини кўрмоқда. Амалга оширилган ишлар ҳақида қўшимча маълумот берилади. Айтиш жоизки, аэропортнинг янги аэровокзали фойдаланишга топширилса, бу каби камчиликлар кузатилмайди. Келтирилган вақтинчалик ноқулайликлар учун «Samarqand xalqaro aeroporti» МЧЖ жамоаси йўловчилардан узр сўрайди», дейилади муносабатда.\n21:13 / 06.09.2019


Олий ва ўрта махсус таълим вазирига янги биринчи ўринбосар тайинланди - 30.06.2020, Sputnik Ўзбекистон\nОлий ва ўрта махсус таълим вазирига янги биринчи ўринбосар тайинланди\nТурин политехника университети ректори олий ва ўрта махсус таълим вазирининг биринчи ўринбосари лавозимига тайинланди. 30.06.2020, Sputnik Ўзбекистон\nТурин политехника университети ректори олий ва ўрта махсус таълим вазирининг биринчи ўринбосари лавозимига тайинланди.\nТОШКЕНТ, 30 июн — Sputnik. Ўктам Саломов Ўзбекистон олий ва ўрта махсус таълим вазирининг биринчи ўринбосари лавозимига тайинланди. Бу ҳақда Адлия вазирлигининг “Ҳуқуқиий ахборот” телеграм каналида хабар қилинди.\nШавкат Мирзиёев Ўктам Саломовни янги лавозимга тайинлаш тўғрисидаги қарорни 29 июнь куни имзолаган.\nУ шу вақтга қадар Тошкент шаҳридаги Турин политехника университети ректори лавозимида фаолият юритган. Ундан аввалроқ эса Андижон машинасозлик институти ректори лавозимида ишлаган.\nЎктам Саломов 1977 йилда Бухоро вилоятида туғилган. 1999 йилда Тошкент давлат университетини тамомлаган. 2003 йилда Ўзбекистон Республикаси Фанлар академияси Иссиқлик физикаси бўлими, 2004 йилда Франциянинг Пьер ва Мария Кюри номли 6—Париж университети аспирантурасини тамомлаган. 2014 йилда эса Турин политехника университети докторантурасини битирган.


Митрополит Викентий: Диний бағрикенглик Ўзбекистонда тинчлик ва барқарорлик омилидир\n18:09 / 21.08.2015\nЎзбекистонда ҳукм сураётган диний бағрикенглик ва миллатлараро тотувлик мамлакатда тинчлик ва барқарорликнинг асосий омилларидандир. Буни Тошкент ва бутун Ўзбекистон митрополити Викентий ўзининг Мустақиллик байрами муносабати билан йўллаган табрикномасида таъкидлади.\n“Мустақиллик барча инсонларни раҳм-шафқатли, самимий, фаол бўлишга, масъулиятни ҳис қилишга, Ўзбекистоннинг асл ватанпарварлари бўлишга чақиради. Ахир ҳеч кимга сир эмас, давлатнинг гуллаб-яшнашига ҳар бир фуқаронинг иштироки орқали эришилади”, – таъкидлади митрополит.\nШунингдек, у мустақил Ўзбекистонда маънавий тарбияга алоҳида эътибор қаратилаётганини таъкидлади: “Мустақил Ўзбекистонда маънавий тарбия масаласига катта эътибор қаратиб келинмоқда. Диний бағрикенглик ва миллатлараро тотувлик, шубҳасиз, Ўзбекистон Республикасидаги тинчлик ва барқарорлик омили бўлиб хизмат қилмоқда”.\nШунингдек, у жамиятда диннинг ўрни ўсиб бораётганини, турли динларга бирдай эътибор қаратилаётгани уларнинг маънавий тарбия ишида фаол иштирок этишига йўл чоиб бераётганини қайд қилиб ўтди.


Apple`нинг навбатдаги тақдимоти “бош қаҳрамони” маълум бўлди | Qalampir.uz\nApple`нинг навбатдаги тақдимоти “бош қаҳрамони” маълум бўлди\nТехнология\t18 Февраль 22:35 3378\nApple март ойининг ўрталарида янги планшетлар ва AirTag Bluetooth-маёқларини тақдимотини ўтказади. Бу ҳақда америкалик блогерлар Twitter саҳифасида маълум қилган.\nҚайд этилишича, Apple компаниясининг навбатдаги тақдимоти 16 март куни бўлиб ўтади. Компания тадбир санасини тахминан бир ҳафта олдин эълон қилади. Корпорациянинг топ-менежерлари бир нечта янгилик тайёраб қўйган. Уларнинг асосийлари iPad ва iPad mini планшетларининг янги версиялари бўлади.\nШунингдек, тадбирда Apple компанияси AirTag Bluetooth-маёқларини намойиш этади. Улар ҳақида биринчи марта 2019 йилда маълумотлар пайдо бўлган эди. Бундан ташқари, компания ўзининг Apple Card хизматидан фойдаланиш ҳудудини кенгайтиради. Ҳозирда компаниянинг кредит картасидан фақат АҚШда фойдаланилмоқда.\nИнсайдерларнинг таъкидлашича, тадбирнинг асосий қисми янги авлод планшетларига қаратилади. Хусусан, янгиланган iPad mini ингичка ҳошияли OLED-дисплейини ва экранга ўрнатилган бармоқ изи сенсорини олиши мумкин. Қурилма шунингдек, iPhone 12’га ўрнатилган флагманли Apple A14 Bionic процессори билан таъминланади.\n08 Май 14:47 46291\n08 Май 20:36 38403\n08 Май 22:09 34889\n09 Май 17:50 25407\n09 Май 18:35 19245


«Шамол уйимизга эсса, нафас ололмаяпмиз» - янгибозорликлар ғишт заводларининг зарарли таъсиридан азият чекмоқда\n08:00 / 21.08.2019\nТадбиркорликни ривожлантириш – Ўзбекистон Республикаси иқтисодиётини юксалтиришнинг муҳим шартларидан бири эканига шубҳа йўқ. Бугун ишбилармонлар ҳар томонлама қўллаб-қувватланмоқда, уларга жуда кўп имкониятлар, имтиёзлар берилмоқда, уларнинг олдидаги тўсиқлар олиб ташланмоқда. Аммо гап тадбиркорликни ривожлантириш билан бир қаторда, инсон саломатлиги ва атроф-муҳит муҳофазаси масаласига бориб тақалса нима бўлади? Албатта бунда давлатимиз қонунлари, идора ва ташкилотлар томонидан ишлаб чиқилган меъёрлар ва қоидаларга амал қилинади. Таҳририятимизга келиб тушган мурожаат айнан шу мавзуга дахлдор.\nХоразм вилояти, Янгибозор тумани, Бошқирших қишлоғининг Янги-ёп маҳалласида истиқомат қилувчи аҳоли ғишт ишлаб чиқариш цехлари фаолиятининг салбий таъсири оқибатида экологик ва санитария-эпидемиологик вазият оғирлашганидан шикоят қилишди.\nАйни пайтда маҳалла ҳудудига яқин жойда бир эмас, учта ғишт ишлаб чиқариш цехи фаолият юритмоқда. Аҳоли шикоятига кўра, цехлардан тарқалаётган сассиқ ҳид ва тутун туфайли нафас олиш қийинлашмоқда, турли аллергик касалликлар келиб чиқмоқда. Одамлар бу заводлар кўчириб юборилишини истаяпти.\nЯнгибозор тумани ҳокимлиги маълумотига кўра, Янги-ёп маҳалласи ҳудудида ғишт ишлаб чиқарувчи учта - «Мирзо Ҳалилло ўғли» (кўмир ёқилғисидан фойдаланади), «Амин Бўрон Мирзо» (газ) ва «Бўзқалъа муҳандиси» (кўмир) цехлари фаолият юритяпти.\nСанитария меъёрлари ва қоидаларига кўра, ғишт цехи аҳоли яшайдиган жойлардан маълум бир узоқликда бўлиши, орадаги санитария ҳимоя масофасига амал қилиниши шарт. Акс ҳолда аҳоли саломатлигига путур етказиши мумкин.\nХоразм вилояти Давлат санитария-эпидемиология назорати маркази (ДСЭНМ) томонидан Янги-ёп маҳалласида ўтказилган ўрганиш натижасида, ғишт ишлаб чиқариш цехлари билан аҳоли хонадонлари ўртасидаги санитария ҳимоя масофаси сақланилмагани аниқланди. «Ўзбекистон Республикаси аҳолиси яшайдиган жойларда атмосфера ҳавосини муҳофаза қилиш бўйича санитария меъёрлари ва қоидалари»нинг 6-бандига асосан, ғишт ишлаб чиқариш цехларидан аҳоли яшайдиган жойларгача бўлган санитария ҳимоя ҳудуди 300 метр қилиб белгиланган. Бироқ, Янги-ёп маҳалласидаги бу масофа 200 метрни ташкил қилади. Бундан ташқари, маҳалла ҳудудидаги «Янгибозор саноат касб-ҳунар коллежи»дан ғишт цехигача бўлган масофа эса атиги 50 метрга тенг.\nДСЭНМ ходимларининг аҳоли билан ўтказган суҳбати давомида, шамол уйларга қараб эсган маҳалда кўмир ҳидидан уй ичкарисида ва ташқарисида нафас олиш қийинлашиши аниқланди. Лаборатория текшириш натижаларига кўра, ўлчанган кўрсаткичлар бўйича атмосфера ҳавосидаги УГЛЕРОД ОКСИДИ (CO2) даражаси рухсат этилган меъёрдан 4 БАРОБАР юқори экани, яъни меъёрда 5мг/м3 бўлган ҳолда, амалда 20 мг/м3 экани аниқланди.\nЯнги-ёп маҳалласидаги ғишт ишлаб чиқариш цехлари атрофидаги вазиятни кўздан кечириб, экинзорлардан, санитария ҳимоя ҳудудларидан номаълум шахслар томонидан тупроқ қазиб олинганини аниқладик. Хусусан, юқори кучланишли электр таянч симёғочлари атрофидан катта ҳажмда тупроқ кўчириб олинган. Бу эса кучли шамол ёки ёмғирда таянчларнинг қулаб тушишига, техноген фалокат юз беришига сабаб бўлиши мумкин. Янгибозор тумани ҳудудий электр тармоқлари корхонасини бунга эътибор қаратишини сўраймиз. Қайд этиш жоизки, ғишт цехлари тупроқни фақат махсус ажратилган карьердан олишлари шарт.\nХоразм вилояти экология ва атроф-муҳитни муҳофаза қилиш бошқармаси томонидан ўтказилган ўрганиш натижасида ғишт ишлаб чиқариш цехлари учун «Чиқиндиларни атмосфера ҳавосига чиқариладиган чегаравий миқдори» /ПДВ/ экологик норматив лойиҳаси ҳужжати ишлаб чиқилмагани аниқланган. Бу билан «Табиатни муҳофаза қилиш тўғрисида»ги қонуннинг 25-моддаси ва «Экологик экспертиза тўғрисида»ги қонунининг 13-моддаси талаблари бузилган.\nЯнгибозор тумани ҳокимининг қурилиш ишлари бўйича ўринбосари Бунёд Тўлиевдан бу ҳолат юзасидан изоҳ олганимизда, Янги-ёп маҳалласидаги ғишт цехларини бошқа жойга кўчириб юбориш режаси борлигини, аммо бу қачон амалга оширилиши номаълум эканини айтди.\nАйни пайтда маҳалла аҳолиси ғишт цехларидан тарқалаётган сассиқ ҳид ва тутун туфайли азият чекмоқда. Шамол одамларнинг уйига қараб эсган маҳалда нафас олиш қийинлашмоқда, кучли йўтал ва аллергик тошмалар келиб чиқмоқда. Янги-ёп маҳалласи аҳолиси бир неча йиллардан бери юқори ташкилотларга шикоят қилиб келаётганига қарамай, вазият ҳамон ўнгланмаган.\nҒишт ишлаб чиқарувчи цехлар фаолиятига ҳеч ким тўсқинлик қилмоқчи эмас. Бугунги кунда ғиштга ва бошқа қурилиш материалларига бўлган талаб юқорилиги, уларнинг фаолияти муҳим эканини кўриб турибмиз. Бундан ташқари, цехларда одамлар ишламоқда, бу орқали рўзғор тебратмоқда. Цехлар давлатга солиқ тўламоқда, туман бюджетига пул тушмоқда. Албатта уларнинг тўхтатилиши молиявий зарарни келтириб чиқаради. Аммо одамлар саломатлиги ва атроф муҳитга етказилаётган зарар-чи?\nУнутмаслик лозим, тадбиркорлик фаолияти қонун ҳимоясида бўлгани каби, одамлар саломатлиги ва атроф-муҳит муҳофазаси ҳам давлат ҳимоясидадир. Чунки бу ҳар қандай фойда ва даромаддан қадрли ҳисобланади.


Ўзбекистонда ҳафта давомида қандай об-ҳаво кузатилади? – КУН УЗ\nГлавная / Жамият / Ўзбекистонда ҳафта давомида қандай об-ҳаво кузатилади?\nAnonymous 30.09.2019\tЖамият Comments Off on Ўзбекистонда ҳафта давомида қандай об-ҳаво кузатилади? 85 Показы\nГидрометеорология хизмати маркази 1 – 4 октябрь кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилояти. Ҳаво ўзгариб туради ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 6-11 даража, кундузи 1-2 октябрда 15-20 даража илиқ, 3-4 октябрда 18-23 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 1 октябрда 18-23 даража, 2-4 октябрда 20-25 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 1 октябрда 18-23 даража, 2-4 октябрда 20-25 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 11-16 даража илиқ, кундузи 1-2 октябрда 22-27 даража, 3-4 октябрда 20-25 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, 1 октябрда баъзи жойларда ёмғир ёғади, 2 октябрда баъзи жойларда бироз ёмғир ёғиши мумкин, 3-4 октябрда ёғингарчилик кутилмайди. Ғарбий шамол йўналишни ўзгартириб, шарқдан 7-12 м/с тезликда эсади. Ҳарорат кечаси 8-13 даража илиқ, кундузи 1-2 октябрда 18-23 даража, 3-4 октябрда 20-25 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёмғир ёғади. Ғарбий шамол йўналишни ўзгартириб, шарқдан 7-12 м/с тезликда эсади. Ҳарорат кечаси 5-10 даража, кундузи 13-18 даража илиқ бўлади.\nПред. Афғонистонда сайлов комиссияси аъзолари ўғирлаб кетилди\nСледующая Эрдўған: Туркия Сурияда хавфсизлик ҳудудини АҚШ иштирокисиз ташкил этиши мумкин


Циндао манзаралари (Фотосаёҳат) - Халқ сўзи\nЦиндао манзаралари (Фотосаёҳат)\n23:05 08 Июнь 2018 Жамият\nАйни пайтда барчанинг диққат эътибори Хитойнинг Шаньдун провинцияси Циндао шаҳрига қаратилган, десак янглишмаймиз. Чунки бу ерда ШҲТга аъзо мамлакатлар давлат раҳбарлари Кенгашининг навбатдаги саммити бўлиб ўтмоқда.\nМухбиримиз ушбу замонавий шаҳар манзараларига бағишланган суратларни www.xs.uz ўқувчилари учун махсус юборди.\nЦиндао — Хитойнинг энг муҳим сайёҳлик маркази саналган тарихий шаҳарларидан бири. У халқаро денгиз порти шаҳри, деб ҳам ном қозонган. Циндаога илк бор қадам қўйган киши денгизнинг чексиз кенгликларидан баҳра олиб тўймайди. Шаҳар Сариқ денгиз қирғоқлари билан туташиб, Тинч океанининг ғарбий соҳилларига уланиб кетади.\nШаҳарни барпо этишда “яшил ҳудуд”га алоҳида эътибор қаратилган. Шу сабаб қай томонга қараманг кўм-кўк дарахтлар, ўсимликлар кайфиятингизни кўтаради.\nЦиндао — замонавий ва тарихий шаҳар сифатида икки қисмдан иборат. Бу ерга ташриф буюрувчи сайёҳлар даставвал замонавий шаҳар билан танишишади.\nЦиндаоликларнинг кечки пайтларда бир одати бор. Улар гуруҳларга бўлинган ҳолда денгиз бўйи яқинидаги дам олиш майдонларида ҳар куни хитойча махсус сокин мусиқа оҳанглари остида рақсларга тушишади. Бу инсон саломатлиги учун энг фойдали машқ саналар экан. Эътиборлиси, бундай гуруҳларни ҳар 150-200 метр оралиқда учратиш мумкин.\nОсмонўпар бинолар — Циндао ташқи қиёфасини белгилайди. Айниқса, оқшом кириб, қуёш нурлари ўз ўрнини туннинг юлдузли кечаларига бўшатиб берганида, шаҳардаги барча кўп қаватли муассасалар ўзгача кўриниш ҳосил қилади. Биноларга ўрнатилган махсус диод чироқлари ёрдамида улар ажиб бир кўринишда лов-лов товланади. Бу манзаралар қалбни ўзгача ҳаяжонга солиши шубҳасиз.\nЦиндаонинг тарихий қисми ҳам кишига завқ бағишлайди. Бу ердаги истироҳат боғига ташриф буюриб, минорадан шаҳарнинг барча жойларини томоша қилиш мумкин.\nСариқ денгизи устида қурилган мазкур кўприкнинг узунлиги 42 километрга тенг.\nСуратлар муаллифи "Халқ сўзи" мухбири Омонулла Файзиев.


"Orzularingiz o‘g‘irlanishiga yo‘l qo‘ymang" китоби, Ravshanbek Honniyoz\nOrzularingiz o‘g‘irlanishiga yo‘l qo‘ymang\nIshtiyoq-qiziquv, Badiiy adabiyot\nОрзулар!.. Улар бизга қувонч ҳадя этади, қанот бағишлайди. Шу боис ширин энтикиш ила орзу қиламиз, хаёлларга бериламиз. Орзу қилишни ҳеч ким тақиқламайди, тақиқлолмайди ҳам. Фақат орзу қилиш билан улар ушалмаслигини ҳаммавақт билавермаймиз. Орзуга яраша ҳаракат, интилиш даркорлигини унутиб қўямиз. Ваҳоланки, орзуларни амалга оширувчи туртки – ўзимиз.\nКитобда айнан шулар ҳақида ўқийсиз. Унда орзу ва мақсад муштараклигига эришиш учун нималар қилиш лозимлиги содда ва лўнда қилиб тушунтирилган. Энг эътиборлиси, муаллиф турли ҳаётий мисоллар ёрдамида ушбу мавзуни кенг ёритган. Тадбиркорлик, ишбилармонлик, омилкорликка эришишда қай йўллардан бориш кераклиги кўрсатиб берилган. Ана шу жиҳати билан ҳам мазкур китоб «хусусий тадбиркорлик ва кичик бизнес йили» деб эълон қилинган жорий йилга мувофиқ келади.\nTanlash ixtiyori o‘zingizda\nOrzularingiz sari intiling\nРазвивайтесь благодаря своим мечтам\nYetib bormas nomalar (Farzand dog‘ida kuyganlar o‘qimasin)\nMakrmi yo muhabbat 2 - kitob


Халқаро молия, жаҳон тараққиётида унинг ўрни ва аҳамияти » Iqtisodiyot » Slayd » Slayd | Prezentatsiya | PPT\nAsosiy / SlaydlarIqtisodiyot Халқаро молия, жаҳон тараққиётида унинг ўрни ва аҳамияти\nХалқаро молия, жаҳон тараққиётида унинг ўрни ва аҳамияти\nFayl hajmi 204,13 kB\n1. Миллий иктисодет ва халхаро молия муносабатлари.\n2. Узбекистон ва халкаро ташкилотлар.\n3. Халкаро валюта фонди.\nМиллий иктисодет ва халхаро молия муносабатлари.\nУзбекистон ва хал3аро ташкилотлар.\n3. Хал3аро валюта фонди.\nМиллий иктисодет ва халхаро молия муносабатлари\nУзбекистон Республикаси мустакилликка эришгандан сунг, узининг мустакил ташки иктисодий сиёсатини олиб бориш имконияти юзага чикди. Республиканинг ташки иктисодий сиёсати халкаро молиявий муносабатларда мамлакат миллий манфаатларини химоя килишга каратилган холда амалга оширилади ва у куйидаги тамойилларга асосланади:\nмафкуравий карашлардан катъий назар ташки муносабатларда ошкоралик;\nтенг хукукли ва узаро манфаатли хамкорлик, бошка мамлакатларнинг ички ишларига аралашмаслик;\nузининг миллий-давлат манфаатлари устуворлигида узаро манфаатларни хар томонлама хисобга олиш;\nреспублика бирон-бир давлатнинг таъсир доирасига кирмаслиги тамойилига тула амал килиш;\nтула ишонч, халкаро иктисодий ва молиявий ташкилотлар доирасидаги хамкорликни чукурлаштириш асосида икки\tтомонлама, шунингдек,\tкуп томонлама ташки алокаларни урнатиш ва уларни ривожлантириш;\nумумэътироф этилган халкаро хукук меъёрларига риоя этиш.\nТашки савдо, иктисодий, илмий ва маданий алокаларда куйидаги йуналишлар устувор хисобланади:\nбиринчидан, республиканинг экспорт кудратини ривожлантириш\tва янада мустахкамлаш, экспортга йуналтирилган иктисодиётни шакллантириш;\nиккинчидан, экспорт имкониятини кенгайтириш, жахон бозорига кириб бориш учун, аввало, кимматбахо хом-ашёни кайта ишлаш негизида тайёр махсулот ишлаб чикарувчи кушма корхоналарни ривожлантириш;\nучинчидан, ташки иктисодий фаолиятни янада эркинлаштириш, хужалик ишларини юритувчи субъектларга хорижий шериклар билан бевосита алокалар урнатишда, уз махсулотларини чет элларда сотишда купрок эркинлик бериш, товарларни экспорт ва импорт килишда бирмунча имтиёзли тартибни жорий килиш борасида аник максадни кузлаб сиёсат утказиш;\nтуртинчидан, хорижий сармояларни республика иктисодиётига кенг куламда жалб этиш учун зарур хукукий, ижтимоий-иктисодий хамда бошка шароитларни яратиш;\nбешинчидан, халкаро молиявий муносабатларнинг таркибий мажмуини вужудга келтириш;\nолтинчидан, халкаро хукук ва халкаро молиявий муносабатлар сохасида малакали мутахассислар тайёрлашни ташкил этиш.\nУзбекистон ва хал3аро ташкилотлар\n?збекистон Республикаси ривожланиш ва тараккиёт йулига кадам куйиб, иктисодий хамкорлик сохасидаги купгина нуфузли халкаро ташкилотларнинг тенг хукукли аъзолари сафига кириб келмокда. Киска вакт оралигида республика ХВФ, Жахон банки, ХМТ, Жахон согликни саклаш ташкилоти (ЖССТ), Осиё ва Тинч океани ижтимоий-иктисодий комиссияси (ОТИИК), ЕТТБ, Халкаро Молия корпорацияси (ХМК), Хамдустликнинг минтакавий иктисодий ташкилоти (ХМИТ) ва шу каби катор халкаро молиявий ташкилотларга кабул килинди.\nЖахон хамжамиятидаги интеграциялашув хакида суз борганда, БМТ фаолиятида Узбекистоннинг иштироки эътиборга лойик ходиса. Факат БМТгина хавфсизликни саклаш ва таъминлашга каратилган дипломатиядан то тинчлик урнатишга каратилган операцияларда катнашишгача булган воситаларга эга.\nЖахон хамжамиятига интеграциялашувнинг стратегик максади - давлатларнинг турли минтакавий бирлашмалари билан алокаларни ривожлантиришдан иборат. Узбекистон минтакавий халкаро ташкилотлар: ЕИ, Европада Хавфсизлик ва Хамкорлик ташкилоти (ЕХХТ), Шимолий Атлантика блоки (НАТО), Кушилмаслик Харакати ва бошкалар билан самарали хамкорлик килмокда.\n1996 йилнинг июль ойида Флоренцияда Узбекистон билан ЕИ Кенгаши уртасида шерикчилик ва хамкорлик тугрисида битим имзоланди. Имзоланган ушбу битим Узбекистоннинг хавфсизлиги ва тараккиётини таъминлашга каратилган яна бир мухим хисса булиб, бу шерикчилик иктисодий, маданий, илмий сохаларни ва сиёсий сохаларни камраб олади.\nЖахон банки билан биргаликда Узбекистонда миллий валютани мустахкамлаш, ташки иктисодий фаолиятни кенгайтириш ва тулов балансини куллаб-кувватлаш, иктисодиётни таркибий кайта куриш ва корхоналар даражасидаги ислохотларни амалга ошириш учун тикланиш карзи бериш тугрисидаги масалалар куриб чикилди ва амалга оширилмокда.\nХал3аро валюта фонди\nХВФ - бу БМТнинг махсус ташкилоти. У 1947 йилда Бреттон-Вудсдаги валюта-молия масалалари буйича булиб утган БМТ конференциясида ташкил топган ва 1945 йилнинг 27 декабрида ушбу келишув кучга кирган. Амалда у уз фаолиятини 1946 йилдан бошлади.\nўша вақтда унинг таркибида 39 мамлакат иштирок этган. Хозир ХВФга 180 мамлакат киради Бреттонвуд келишувига мувофик, ХВФнинг вазифаси унга аъзо булган мамлакатларнинг олтин ва АКШ долларида ифодаланган валюта захираларини\tтартибга солиш хамда аъзо мамлакатларнинг валюта паритетиларининг баркарорлигини таъминлашдан иборат эди.\nХВФнинг бош мақсади – халқаро валюта тизими устидан назоратни амалга ошириш ва барча аъзо мамлакатларга (ҳам ривожланган бой, ҳам ривожланаётган камбағал) қисқа муддатли молиявий муаммоларни ҳал этишда ёрдам кўрсатиш.\nБугунги кунда ХВФнинг асосий максади куйидагилардан иборат:\n•\tвалюта сиёсати сохасидаги халкаро хамкорликни кенгайтириш;\n•\tвалюта сиёсати сохасида баланслашган ривожланишда хамкорлик килиш;\n•\tюкори бандлик даражаси хамда реал даромадларни таъминлаш ва рагбатлантириш, барча-аъзо мамлакатларнинг иктисодий сиёсатини асосини ташкил этувчи, ишлаб чикариш потенциалини ривожлантириш учун жахон савдосининг баланслашган усишини баркарорлаштириш;\n•\tвалюта баркарорлигини таъминлаш ва аъзо-мамлакатлар уртасида валюта муносабатларини соддалаштириш, шунингдек, ракобат мухитини шакллантириш нуктаи назаридан келиб чиккан холда, валюта девальвациясини\n•\tкуп тармокли тулов тизимларини ташкил этишда иштирок этиш, шунингдек,\nвалютани утказиш билан боглик чекловларни бекор килиш;\n•\tаъзо-мамлакатлар тулов баланслари такчиллигини йукотиш учун маблаглар бериш.\nTeglar: халкаро иктисодий валюта билан Узбекистон ташки молиявий Жахон хамкорлик амалга каратилган ташкил килиш молия ташкилоти мамлакатларнинг ташкилотлар хамда Миллий республика\nТашқи сиёсат. давлатларнинг ташқи сиёсати ва халқаро дипл ...\nAxborot texnologiyalari asoslari\nМиллий тараққиётга эришишда комил инсон ғоясининг ўрни ва ...\nАхборот технологиялари асослари\nЭтиканинг предмети, тадқиқот доираси ва вазифалари. Этика фанин ...\nТупроқнинг сув ва ҳаво иссиқлиқ режимлари, ҳа ...


Бошпана муаммоси: даромаднинг қанчаси ижара учун сарфланади? – mulkdor.com\nБошпана муаммоси: даромаднинг қанчаси ижара учун сарфланади?\nJanuary 19 2019, 12:01 ЖамиятИқтисодИқтисодиёт луғатиИқтисодиёт хабарлариМақолаларМулкдорМулкдорларЭълонлар\nСамарқанд – 850 минг – 1 млн.сўм;\nАндижон – 800 – 900 минг сўм;\nБухоро – 800 – 900 минг сўм;\nТермиз – 700 – 850 минг сўм;\nУрганч – 750 – 800 минг сўм;\nНаманган – 750 – 800 минг сўм;\nФарғона – 700 – 800 минг сўм;\nНукус – 700 – 800 минг сўм;\nНавоий – 700 – 750 минг сўм;\nГулистон – 650 – 750 минг сўм;\nЖиззах – 650 – 700 минг сўм;\nҚарши – 600 – 700 минг сўм;\nТанзила норбоева шуҳрат ғаниев масаласида сенат ...\nЎзбекистон Республикаси Сенати раиси Танзила Норбоева Фейсбукдаги саҳифасида Сенат йиғилиши Шуҳрат Ғаниев масаласи кўрилишини маълум қилди. «Фарғона вилояти ҳокими, сенатор ...\nЖамиятSeptember 30 2019, 07:09


09:10 / 14.03.2018 | _Ahror_ | 3100\nАссалому алайкум! Алхамдулиллаҳ бугунги кунда юртимизда диний илм олишга интилиш хар қачонгидан кўра кучайди. Шу билан бирга Шайх Ҳазратлари раҳимаҳуллоҳнинг китобларига бўлган эхтиёж хам ошди. Аммо бундан ўз манфаати йўлида фойдаланаётганлар хам бор. Тошкентдаги Чорсу китоб дўконлари ва бошқа кўплаб дўконлар Шайх хазратларининг китобларини Ҳилолнашр дўконларидан ёки нашриётнинг ўзидан олиб, бирга-бир нарх қўйиб сотишмоқда. Алҳамдулиллаҳ хар 3 кунда бир Шайх хазратларининг қайсидир китоби қайтадан чоп этилмоқда ва Ҳилолнашр дўконларига етказилмоқда. Лекин шу китоб 2 кун ичида битта қолмай сотилиб кетади. Тушунарсиз сабабга кўра хамма китоб Чорсу китоб дўконларида йиғилиб қолган бўлади. Энг қизиғи шундаки бу китоблар 2 баробар киммат нархланган бўлади. Уларнинг қилаётган ишлари тўғрими? Агар нотўғри бўлса нега уларга хеч ким индамаяпти? Улар шахсий бойиш йўлида мусулмонларнинг илм олишларини қийинлаштираяпти? Илтимос бу мавзуда мақола ёзиб Ислом уз сайтига хамда телеграмдаги каналга жойлаштирсангизлар.\nВа алайкум ассалом! Ушбу масала ҳақида албатта алоҳида мақола ёзилади, иншааалоҳ. Ҳозир эса саволингиз юзасидан нашриёт ходимлари берган маълумотни келтирамиз: Ҳиқақатдан Сиз атгандай Чорсудаги китоб савдогарлари баъзи талаб юқори бўлган китоблар нархини бир неча баробар ошириб сотишяпти. Кўпчиликка яхши маълумки, бизнинг дўконларда ушбу талаб юқори бўлган китобларни бир кишига бир донадан сотилмоқда. Бу орқали китобларни кўпроқ китобхонларга ўз нархида етказишга муваффақ ҳам бўляпмиз. Лекин баъзи савдогарлар бир неча марта келиб ёки бир нечта одам киритиб китобларни олиб кетаётган ҳоллари ҳам бор. Улар филиалларимизга ҳам қайта-қайта бориб китоб олишади. Бундан ташқари, дўкондорларгина эмас, балки оддий харидорлар ҳам китобларни ўқиш учун эмас, балки бизда тугагандан сўнг қайта сотиш учун олиб қўйишяпти. Нашриёт ходимлари Чорсудаги кўпчилик сотувчиларга бундай қилмаслик кераклигини, нархларни инсоф билан қўйишни алоҳида таъкидлаш учун бир неча маротаба учрашишди. Ҳозирда бир китобни 3 борабордан ҳам ошиқ нархда сотаётганлар ҳам учраб турибди. Тўғри китобга талаб катта, ҳаммага етмаяпти, лекин бу дегани уни бемалол қимматга сотиш керак дегани эмас. Шунингдек, китобхонларимиздан ҳам олибсотарлардан жуда қиммат нарх қўйилган китобларни харид қилмасликларини илтимос қилардик. Китобларнинг асл нархини нашриётнинг hilolnashr.uz саҳифасидан билиб туриш мумкин. Келгусида ушбу китоблар сонини бир неча баробар кўп ададда чиқариш режалаштирилган. Олдин ҳар бир китобнинг адади 5000 донадан ошмас эди ва рухсат олиш вақти ҳам чўзилиб кетар эди. Охирги бир неча ойдан бери китобларга рухсат жуда тез бериладиган ва адади эса анча кўп миқдорда бериладиган бўлди. Яъни, ҳозирги кунда «Ислом тарихи» китоби 10000 ададда, «Бахтиёр оила» китоби 20000 ададда чоп этиляпти. «Тафсири Ҳилол» асарини ҳам 15000 ададда чоп этишга рухсат олдик. Бундан буён китоблар нархи кескин арзонлашиб боради деган умиддамиз. Валлоҳу аълам!\nZoodMall да 3 ойга нарса сотиб олиш\nБуюм олиб бериб унга устама қўйиш\nБожҳона органларига ишга кириш


Rost24 - Мардикорликка чиққан Анора Содиқовага тажовуз уюштирилди ёхуд ИИБ ва Миллий гвардиянинг журналистларга қилган найранглари\nМардикорликка чиққан Анора Содиқовага тажовуз уюштирилди ёхуд ИИБ ва Миллий гвардиянинг журналистларга қилган найранглари\n“…2018 йил Афғонистонга борганимда ҳам бошимдан бир тола сочим тўкилмаганди. Аммо, мусаффо осмон остида, "Миллий гвардия”дек қўриқчилари бор мамлакатимизда ўлиб кетишимга оз қолди..." (А.Содиқова)\nЗўравонлик, шантаж, туҳмат, атайин жанжал чиқариш, оломонни гиж-гижлаш — журналист Анора Содиқова касбий фаолиятида аянчли ҳолат рўй берди.\nЖурналистика Ўзбекистонда хавфли касблар сафига кирадими?\nҲуқуқни муҳофаза қилувчи тизим ходимлари истаган фуқарони жиноятчига, хоҳлаганини жабрдийдага, ва албатта, истаганини туҳмат билан қамоққа тиқиш даражасидаги тузулмага айлангани ҳақиқатми?\nМиллий гвардия, ИИБ каби тизимлар фуқароларнинг ҳақ-ҳуқуқларни қанчалик ҳимоя қила олмоқда. Нима учун жамиятимизда ҳуқуқни муҳофаза қилиш тузулмаларига ишонч сўниб кетган?\nЖурналист Анора Содиқова ўз касбий фаолиятини амалга ошириш жараёнида жиддий зўровонлик ва тажовузга учраганини баён қилади.\n"Журналистик суриштирув билан “Журналист касбини ўзгартиради” лойиҳаси асосида Келес мости остидаги мардикор бозорига бордим. Ҳаммаси яхши кетаётганди. Миллий гвардия келиб аралашди, телефонимни сўради, мен бермадим. Сўнг орқамдан 4 нафар аёл келиб менга ташланиб телефонимга ёпишди.\nЭнг қизиғи, менинг сочларимни тортиб, калтаклаётган аёллардан мени “Миллий гвардия”миз ҳимоя қилмади (балки истамагандир). Уларга қўшилиб, телефонимни сўради. Ҳамкасбларим ёрдамида бир гуруҳ тажовузкор аёллардан қутилиб қочдим.\n2018 йил Афғонистонга борганимдаям бошимдан бир тола сочим тўкилмаганди. Аммо, мусаффо осмон остида, “Миллий гвардия”дек қўриқчилари бор мамлакатимизда ўлиб кетишимга оз қолди..."\nБатафсил тез орада Rost24.uz ахборот сайтида ўқийсиз. Кузатишда давом этинг.\nТег: журналист Анора Содиқова тажовуз Мардикор\nНега улар сизни химоя килиши керак. Улар хукуматни халкдан химоя килиш учун тузилганку. Нега энг катта ойлик, биринчи уринда уй жой бн таъминланяпти, мабодо кутарилиб колсангиз сиздан химоя килиш учун. Яхши бокилган л...\nҳув ана у яшикдаги аҳволи оғир "Халқ сўзи"дан сўранг\nИиб миллий гвардия Халк душманлари. Узбекистан тараккиетига Карши кучлар сифатида бахолайман. Улар биз хисобимиздан маош олишади, лекин бизни хурлашади. Золимларга Карши бирлашайлик.\nХозир Мусаффо Узбекистонда хеч кимга ишониб булмайди...\nMiliy gvardiya -millat dushmanimi.


Карантин ҳудуди учун таомнома\n19:33 27.04.2020 (Янгиланган 19:35 27.04.2020)\nУшбу инфографикамизда карантин мажмуасида вақтинча яшашга мажбур бўлган фуқаролар учун тузилган таомнома билан танишинг.\nКоронавирус эпидемияси бошланганидан сўнг, Ўзбекистон ўзининг хориждаги фуқароларини ватанига қайтариш чора тадбирларини кўра бошлади. Биринчи навбатда Хитойнинг Ухан шаҳридан олиб келинган ўзбекистонликлар Тошкент вилоятида жойлашган оромгаҳларга жойлаштирилди.\nКейинчалик Россия, Европа ва бошқа мамлакатдан ҳам минглаб фуқаролар ватанига қайтарила бошланганидан сўнг Тошкент шаҳар ҳокимлиги томонидан карантин мажмуаси қурилиши ҳақида қарор қабул қилинди.\nБир неча юзлаб денгиз контейнерлари қисқа вақт ичида қайта жиҳозланиб вақтинча яшаш жойига айлантирилди. У ерга 7500 нафар хориждан қайтган фуқаролар жойлаштирилди.\nКарантин мажмуасида яшаётган фуқаролар учун 3 маҳал иссиқ овқат, шахсий гигиена хоналари, кир ювиш жойи ва бошқа хўжалик хизматлари ишга туширилди.\nУшбу инфографикамизда карантин мажмуасида вақтинча яшашга мажбул бўлган фуқаролар учун тузилган таомнома билан танишинг.\n10:39 04.06.2020 (Янгиланган 11:24 04.06.2020)\nБутун дунёда 3 июн - Велосипедлар куни сифатида нишонланади. Ушбу икки ғилдиракли транспорт воситаси инсоният ҳаётини қанчалик ўзгартириб юборганини англаш қийин эмас.\nДунёда миллионлаб кишилар учун велосипед - кундалик транспорт воситаси бўлса бошқалар учун у спорт ускунаси. Қизиқувчан велосипедчилар унинг ёрдамида мураккаб ва ёрқин трюклар вамалга оширса, профессионал спортчилар велосипедда узоқ марафонларни босиб ўтишмоқда. Ушбу транспорт воситасини яхши кўрувчилар учун эса велосипед - шунчаки турмуш тарзига айланган.\nЎзбекистонда ҳам ана шундай велосипед ишқибозлари жуда кўп. Улар велосипед ёрдамида нафақат шаҳар кўчаларини балким, шаҳардан ташқарида ва тоғларда ҳам сайр қилишади, машқлар ва трюклар бажаришади.\nМаълумки Туркманистон президенти Гурбангулы Бердымухамедов ҳам велосипед ишқибози. Балким шунинг учун кеча Туркманистон пойтахтида велосипед ҳайкали очилди.\nSputnik видеолавҳасида Ўзбекистон веложамоатининг бугунги ҳаёти билан танишинг.


Қирғизистондаги 1200 мактаб компьютер техникаси билан таъминланади - 0\nЖаҳон банкининг «Келажак учун таълим» лойиҳаси доирасида бутун мамлакат бўйлаб 1200 мактабни компьютерлар билан жиҳозлаш режалаштирилган. 2020- йилнинг 1-декабргача 10 мактабда «Келажак мактаби» модели ишга туширилади. Бу ҳақда бугун Қирғизистон Бош вазири Қубатбек Бўрўнов маълум қилди.\nУнинг сўзларига кўра, мактабларни юқори тезликдаги Интернет билан таъминлаш бўйича ишлар олиб борилмоқда.\nҚирғизистон бўйича 2292 мактабнинг 99 фоизи Интернетга уланган. Ҳукуматнинг 14-августдаги йиғилишида Интернетга уланиш учун техник имкониятга эга бўлмаган 9 та мактабни улаш бўйича ишлар олиб борилаётгани маълум қилинди.\n«Рақамли Қирғизистон» дастурининг «Ақлли мактаб» компонентининг доирасида электрон кундалик, электрон кутубхона, электрон ўқитувчи, электрон таълим бўйича ишлар олиб борилмоқда. Шунингдек, Осиё Тараққиёт Банки орқали 10 та мактабнинг кимё, биология ва физика хоналарини замонавий лаборатория (электрон) ускуналари билан жиҳозлаш ишлари бошланди.


Покистонда учқич ҳалокатга учради\n17 октябр 2021, Тошкент вақти: 07:51\nПокистонда бортида 150дан ортиқ йўловчи бўлган учқич Исломобод яқинида ҳалокатга учради.\nРасмийлар учқич қулаган жойдан йўловчилар жасади топилаётганини маълум қилди. Дастлабки маълумотларга кўра, ҳалокатдан омон қолган бир неча йўловчи ҳам бор ва улар маҳаллий шифохонага олиб кетилган.\nПокистон расмийларининг билдиришича, Airblue авиакомпаниясига тегишли учқич Исломобод яқинидаги аэропортга қўнаётган маҳал, ҳозирча аниқланмаган сабабларга кўра, ҳалокатга учраган. Самолёт бортида 146 нафар йўловчи ҳамда 6 кишидан иборат экипаж аъзоси бўлган.\nМаълум бўлишича, Туркиядан ҳавога кўтарилган мазкур учқич ҳалокат рўй беришдан авал Карачи аэропортига қўнган ва сўнгра Исломободга йўл олган.\nАйни пайтда фожиа рўй берган ҳудудда қутқарув ишлари давом этмоқда.


Молиявий таълим стратегиясини ишлаб чиқиш бўлими етакчи иқтисодчиси - Ўзбекистон Республикаси Марказий банки\nМолиявий таълим стратегиясини ишлаб чиқиш бўлими етакчи иқтисодчиси\nЯнгиланган сана: 6 Сен 2021, 12:15\nМолиявий саводхонлик бўйича веб-сайт ва ижтимоий тармоқлар контентини мақола ва материаллар билан тўлдириш.\nМолиявий саводхонлик бўйича семинар ва тренинглар ташкил этиш ва ўтказиш.\nТурли мақсадли гуруҳлар учун молиявий саводхонликни ошириш бўийча лойиҳаларни ишлаб чиқиш.\nМаълумоти: Олий (Банк иши, Молия, Маркетинг, Педагогика).\nЧет тилларни билиш даражаси: рус тили - молиявий саводхонликни ошириш бўйича мақола ва материалларни тайёрлашда; инглиз тили – семинар, вебинар ва конференцияларда иштирок этишда ва улар бўйича маълумотлар тайёрлашда, шунингдек, ёзишмаларда.\n“Ўзбекистон Республикаси Марказий банки тўғрисидаги”, “Банклар ва банк фаолияти тўғрисидаги” қонунларини билиши лозим.\nMS Office да (Word, Excel, Power Point) ишлашни билиши.\nИнтернет браузерлари, Zoom, Webex, MS Teams платформаларидан мукаммал фойдаланиш.


Сирдарёда эвакуация қилинганларнинг қарийб 76 фоизи яшаш манзилига қайтарилди\n02:35 / 03.06.2020\nСардоба сув омборидаги фожиа натижасида Сардоба, Оқолтин ва Мирзаобод туманларидан эвакуация қилинган 89,450 нафар аҳолининг 67,901 нафари – 75,9 фоизи яшаш манзилига қайтарилди. 21,549 нафар фуқаро эвакуация қилинган ҳудудларда қолмоқда. Бу ҳақида Ички ишлар вазирлиги матбуот котиби Шоҳрух Ғиёсов иштирокидаги брифингда маълум қилинди.\nБрифингда Сардоба тошқини талафотларини бартараф этиш бўйича ўтказилган ишлар хусусида ахборот берилди.\nМаълум қилинишича, хатлов тадбирларида фожиада 3663 нафар фуқаронинг паспорти йўқлиги аниқланган, 1746 нафар фуқаронинг паспорти топилиб, эгаларига қайтарилган. 1917 нафар фуқарога янги биометрик паспорт расмийлаштириб берилган.\n“Аҳоли орасида талафот етган айрим хонадон эгалари икки маротабадан моддий ёрдам олаётган бир пайтда, баъзи хонадон эгалари умуман маблағ олмаганликлари хусусида уйдирмалар тарқалаётганлигини ҳисобга олиб, тегишли тартибдаги профилактик чоралар кўрилмоқда.\nХусусан, 1 июнь ҳолатига талафот натижасида жабрланган оилаларга моддий ёрдам сифатида берилган 40 млн сўмдан пул маблағларини қабул қилиб олган 4025 нафар фуқаронинг рўйхатлари тўлиқ шакллантирилган. Шунингдек, келгусида ушбу моддий ёрдам маблағларини олиши кутилаётган 1818 нафар фуқароларнинг рўйхати ҳам тузилди”, деди Шоҳрух Ғиёсов.\nТаъкидланишича, қидирув ишлари натижасида 11,272 бош уй ҳайвони аниқланиб, уларнинг ҳаммаси ўз эгаларига қайтарилди. 6112 бош нобуд бўлган уй ҳайвони дезинфекция қилинган ҳолда, махсус ажратилган 5та ҳудудга кўмилди.


3-мавзу: мулоқотнинг асосий функциялари режа: Мулоқот функциялари Мулоқотнинг коммуникатив томони\n3-мавзу: МУЛОҚОТНИНГ АСОСИЙ ФУНКЦИЯЛАРИ\nМулоқотнинг коммуникатив томони\nМулоқот жараёнида мулоқот функциялари ҳам муҳим роль ўйнайди. Мулоқот функциялари деганда мулоқотнинг инсон ҳаётида бажарадиган функциялари тушунилади. Мулоқот функциялари хилма-хил бўлиб, энг кенг тарқалган таснифга кўра, яъни Б.Ф.Ломов томонидан таклиф қилинган бўлиб, у қуйидагилардан иборат.\nИнформацион-коммуникатив функция, ахборот алмашинувини таъминлаш вазифаси. Ахборот алмашинуви турли белгилар тизимлари орқали амалга оширилади. Одатда вербал ва новербал коммуникация фарқланади.\nРегуляцион-коммуникатив функцияси суҳбатдошлар хулқ-атворининг регуляция қилинишини таъминлаш вазифаси. Индивидлар мулоқот жараёнида вербал йўллар билан бир-бирининг мотивларига, мақсадларига, қарор қабул қилишига таъсир ўтказиши, бирор ҳаракатга ундаши ва ҳаракатини назорат қилиши, бир-бирининг хулқ-атворига стимуллаштирувчи ва коррекцияловчи тарзида таъсир кўрсатиши мумкин.\nАффектив-коммуникатив функция инсон эмоционал соҳасининг регуляция қилинишини таъминлаш вазифаси. Мулоқот инсон эмоционал ҳолатларининг энг муҳим детерминациясидир. Чунки турли туман эмоционал ҳолатлар мулоқот жараёнида пайдо бўлади ва ўзгаради.\nЛ.А. Карпенко таклиф этган таснифга кўра, мулоқотнинг қуйидаги вазифалари ажратиб кўрсатилади.\nАлоқа ўрнатиш вазифаси - суҳбатдошни алоқага киришиш учун тайёрлаш;\nИнформацион вазифа - суҳбатдош билан муайян маълумотлар, фикрлар ва режаларни алмашиш;\nФаолиятга ундаш - суҳбатдошни бирор ҳаракатни бажаришга стимуллаштириш;\nКоординацион вазифа- суҳбатдош билан ҳамкорликдаги фаолиятни ташкил этиш ва уни амалга оширишда ҳаракатларни мувофиқлаштириш;\nТушунишни таъминлаш вазифаси - суҳбатдошнинг фикрлари ва ҳиссиётларини тушуниш;\nАмотив вазифаси - суҳбатдошда муайян ҳиссиётларни уйғотиш ҳамда уларни ўзгартириш;\nМуносабат ўрнатиш - муносабатлар тизимидаги шахсий ўрнини, мавқеини аниқлаш;\nТаъсир кўрсатиш - суҳбатдошнинг хулқ-атвори шахсий хусусиятлари мақсадлари ва установкаларини ўзгартириш.


Ўзбекистон 12:30 / 20.11.2019 31732\nТанзила Норбоеванинг сўзларига кўра, амалдорларнинг очиқлиги, матбуот билан эркин мулоқот қилиши вақт ўтиши, тажриба орттирилиши билан юзага келади.\n“Бу тажриба билан бирга келади. Уч йил ичида оммавий ахборот воситалари ва одамлар учун кескин очиқлик юз берди. Одамлар эркин мулоқотни соғинди. Амалдорлар бундай мулоқотга одатланмаган. Ўйлайманки, уч йил ичида биз бу соҳада жуда кўп нарсаларга эришдик. Аммо муаммолар кўп. Мансабдорларнинг ўрганиши учун вақт керак. Менимча, амалдорларнинг ёш авлоди тайёр бўлади. Бугунги кунда улар матбуот ва одамлар билан мулоқотга киришни жуда хоҳлаяпти. Биз буни ҳар куни телевизор, ОАВ ва ижтимоий тармоқларда кўрмоқдамиз. Албатта, ҳанузгача қочиб, яшириниб юрган амалдорлар ҳам бор, аммо бу вақтинчалик нарса. Ҳали камида уч-беш йил керак”, - дейди Т. Норбоева.\nСенат раисининг айтишича, ҳар куни ижтимоий тармоқларни кузатади ва катта қизиқиш билан ўқийди:\n“Мен ҳар куни ижтимоий тармоқларни очаман ва катта қизиқиш билан ўқийман. Ўзим учун ажойиб хулосалар чиқараман. Одамлар у ёки бу муаммоларни кўтаради, демак биз нега бу муаммолар одамларни қийнаётгани ҳақида ўйлашимиз керак. Вазиятни тўғрилаш учун мос келадиган қарорлар қабул қилишга ҳаракат қиламиз. Ҳеч қачон кўнгли тўлмайдиган одамлар ҳам бор. Ҳокимият одамлар келиб, вазиятни тўғрилашга ёрдам бераётганидан хурсанд бўлиши керак”.\nТанзила Норбоева Сенат раиси лавозимига тайинланиши ўзи учун кутилмаган бўлганини айтиб ўтди.\n“Бу мен учун кутилмаган ҳолат бўлди. Бундай таклиф келиб тушишини умуман кутмагандим. Сабаби, парламент сайловларидан олдин бу таклиф жуда кутилмаган эди. Агар кадрлар алмаштирилса, Сенатнинг янги раҳбари ёки спикер, қўмита раислари сайланса, барчамиз бу сайловлардан кейин юз беришини кутамиз. Бу таклифни катта миннатдорчилик билан қабул қилдим. Менинг номзодимни сенаторлар ҳам қўллаб-қувватлади”, - дейди у.\nҚайд этилишича, мамлакат ҳозир ривожланишнинг янги босқичига ўтди:\n“Афсуски, аввалги йилларда шундай амалиёт бўлганки, депутатлар ва сенаторларнинг ўрни сезилмаган. Аммо ҳозир шундай, деб айтиб бўлмайди. Ҳозир ҳамма нарса тез ўзгаряпти. Оддий одам сифатида сиз Сенат, маҳаллий кенгашлар фаолиятидан бехабар бўлишингиз мумкин. Ҳатто, шаҳар кенгашига сайланган ўз депутатингизни ҳам билмайсиз. Бу депутатлар ва сенаторларнинг фаолиятидаги жуда катта камчилик. Улар ўзларига тақдим этиладиган кун тартибидаги масалаларни кўриб чиқиши, бунга овоз бериши, чиқиш қилиши ва ўз фикрини билдириши керак, деб ҳисоблайди. Шу ерда уларнинг роли тугайди. Бу бир неча йил олдин кузатилган эди. Биз баъзи муаммоли мавзуларни олиб чиқиб, ҳукумат аъзоларини эшитувга таклиф қила бошладик. Бу илгари ҳеч қачон бўлмаган. Вазирлар ёки қўмита раислари минбардан бизнинг сенаторларнинг саволига жавоб беришяпти. Механизм яратилди, у такомиллаштирилмоқда. Маълум вақтдан кейин у ўз натижаларини кўрсатади. Сенат ҳақиқий Сенат каби ишлайди”, - деди Т. Норбоева.\nСенат раисининг фикрича, дарахтлар кесилиши юз бераётган ҳудудларда депутатлар, сенаторлар ва раҳбарлар бор ҳамда улар тезкор реакция билдириши керак.\n“Дарахтлар кесилиши маълум бир ҳудудларда кузатиляпти. У ерда депутатлар, сенаторлар ва раҳбарлар бор. Улар тезкор реакция билдириши мумкин эди. Аммо бу кузатилмаяпти. Одамлар масалани кўтаряпти, лекин биз ўз вақтида бунга реакция билдирмаяпмиз. Сенат йиғилишида бир томондан Орол денгизи ҳудудини кўкаламзорлаштириш кетаётганини айтдик, бошқа томондан эса дарахтлар кесилмоқда. Бу парадокс. Дарахтлар кесишни тақиқловчи қонунлар мавжуд. Аммо бу қонунларни қайта кўриб чиқиш керак. Дарахтларни кесган одамларнинг жавобгарлигини кучайтириш керак. Ушбу қонунлар қандай ишлашини таҳлил қилиш керак. Агар шундай ҳаракатлар содир бўлаётган бўлса, демак улар ишламаяпти. Бундан ташқари, кесаётган одамларнинг жавобгарлиги. Бу одамлар мебель саноатидаги тадбиркорми ёки қурилиш учун ер ажратган ҳокимият вакили бўладими, масъулиятни ўзи ҳам тушунмайди. Одамларнинг ҳуқуқий билими камлиги, қонунларга риоя қилинмаслиги, қонунчилик меъёрларининг сустлиги ва ушбу ҳаракатлар устидан аниқ парламент назоратининг йўқлиги бунга сабаб”, - деди Сенат раиси.\nПарламент сайловлари ҳақида:\n“Партиялар фаоллашди, улар эски усулда ишлаш ва мамлакатда амалга оширилаётган демократик ислоҳотлардан ортда қолиш мумкин эмаслигини тушунишди. Аҳоли сиёсий партияларга қараганда кўпроқ муаммоларни кўтаряпти. Шунинг учун партиялар ҳозир хулоса қиляпти. Уларнинг дастурлари бир-биридан фарқ қилади. Илгари дастурни ажратиб бўлмасди. Бизда номзодларга кўпроқ овоз беришади. Бу одам қанчалик машҳур, у қандай муаммоларни ҳал қила олади ва ҳоказо. Менимча, одамлар ҳозир жуда ўйланган ҳолда қарор қабул қилади”.\nТанзила Норбоеванинг сўзларига кўра, ҳозир ислоҳотлар жуда тез суръатда амалга оширилмоқда.\n“Ушбу жараёнларнинг ортида мустаҳкам қонунчилик базасини яратиш керак. Мени ташвишга солаётган асосий муаммо шундаки, қонунлар ҳали ишламаяпти. Аҳоли билиши керак. Улар ижро этилишини талаб қила олиши лозим. Энг муҳими, ушбу қонунларнинг ижрочилари масъулиятни ҳис қилишлари керак ва қонунларнинг ижроси ҳар бир раҳбарнинг асосий масаласига айланиши шарт. Яқинда видео кўрдим. Kun.uz Ўзбекистоннинг Туркиядаги элчиси Алишер Аъзамхўжаев билан суҳбатлашган. Элчи шундай дейди: “Биз бу ерда бизнес лойиҳаларни ташкил қилиш учун инвесторларни жалб қиляпмиз. Айрим ҳокимлар шундай дейишмоқда: “Мен сизга ҳеч ким тегмаслигини кафолатлайман. Сиз ўз ишингизни қиласиз, бизнес-лойиҳалар яратасиз, Ўзбекистонда, мен кафилман”. Шунда инвесторлар юз ўгириб кетяпти. Улар: “Кафолат берувчиси битта бўлган мамлакатда биз ҳеч нарса қилмаймиз”, дейишмоқда.”. Бу биз учун энг катта оғриқли масаладир. Чунки мамлакатда қонунлар устунлик қилиши керак. Қонун ҳамма учун бир хил бўлиши лозим. У самарали ва сўзсиз ишлаши шарт”, - дейди у.\nСуриядан аёллар ва болаларнинг қайтиши:\n“Уларнинг қайтиб келишидан олдин ушбу давлатлар ҳукуматлари билан кўп иш қилинди. Улар бу ерга олиб чиқишда катта қийинчиликлар бўлди. Қайтиб келган аёллар хатоларини такрорламасликларига тўлиқ ишонч йўқ эди. Қайтмоқчи бўлганлар қайтиб келишди. У ерда жуда ҳам ҳавас қиларли ҳолат йўқлигини кўришди. Аёллар турли сабабларга кўра кетишган. Баъзиларида эри олдиндан кетиб, кейин оиласини чақирган. Интернетда танишиб, сўнг кетиб қолганлар ҳам бўлган. Баъзида Россия Федерацияси ёки бошқа давлатларга ишлаш учун кетганларни алдаш йўли билан жалб қилишган. Журналистлар бу аёллар учун нима қилинаётганидан бехабар. Бу бизнинг тузилмаларнинг хатоси, улар бу ҳақда гапирмаяпти. Қайтарилганларга имконият берилмоқда. Бу катталар учун. Болаларга эса нормал ҳаёт кечириш учун имконият яратилмоқда. Бу бизнинг болалар. Уларнинг ҳеч қандай айби йўқ”.


Нозик хилқат зийнати - Zamin.uz\n09:56 / 31.08.2018\nНозик хилқат зийнати\nЭсимни танибманки, негадир акаларим орасида катта бўлганим учунми, доим ўғил болаларга ўхшашга интилаверардим. Тегмаганга тош отар, кимнидир хафа қилиб юрар эдим. Қизларга ўхшаб қўғирчоқ ўйнашни эса умуман ёқтирмасдим. Уларни ўйинчоқларини ҳам олиб қўяр, роса ялинтириб мириқиб кулардим. Ўзим эса акаларимнинг ўйинларини мазза қилиб ўйнардим. Буни оқибатида болаларнинг ота-оналари уйимизга шикоят қилиб келаверишарди, келаверишарди. Бувижоним эса гоҳ койиб, гоҳ куйиниб: “Болагинам, бу ишинг яхши бўлмабди, қиз бола дегани ҳадеб шўхлик қилавериши ярашмайди. Ахир акаларинг ўғил бола бўлса. Сен одоб-ахлоқда, юриш-туришда улардан ажралиб туришинг, ҳаёли, иболи бўлишинг керак. Дуч келган гапни гапиравериш, тўғри келган ишни қилавериш, хўш қизларга ярашармиди?!”, сингари гапларни айтиб насиҳат қилардилар. Ёш бўлганим учунми бу гаплар бир қулоғимдан кирса, бирисидан чиқар, яна шўхлик қилиб чарчамасдим.\nЛекин ҳамма нарса ҳам вақтинча экан. Инсон улғая бошлагач оқу қорани, эгри билан тўғрини фарқлай бошларкан. Ёшликдаги шўхликлар ўз-ўзидан босилиб, уларнинг ўрнини ҳаё, камтарлик, вазминлик эгаллай бошларкан. Мен ҳам ёшимга ёш қўшилиб, улғайганим сайин ақлимни таний бошладим. Энди кўчада менсиз ўйналмайдиган ўйинлар қизиқтирмасди. Бувимнинг ёнларидан эса сира кетгим келмас, дилтортар суҳбатларини эшитиб тўймасдим. Уй-рўзғор ишларини эринмай кўрсатиб берар, ҳаётда қиз боланинг вазифаларини, аввало у содиқ рафиқа, меҳрибон она бўлишини уқтириб борардилар. Илгарилари бу қулоғимдан кириб, у ёғидан чиққан сўзлар, энди бутунлай қалбимга муҳрланиб борарди.\nБир куни сўрида кўрпа қавиб ўтирар эканлар, ёнларига чақирдилар. Қарасам кўзлари ёшланибди. Бирор оғиз сўз айтишга ботинолмай туриб қолдим. Кейин ўзлари гап бошладилар: “Болажоним, қарагин, манави кўрпаларни сенга атаб тикяпман. Қиз бола палахмон тоши, қаерга отса шу ерга тушади, дейишади. Бир қиз бола учун керак бўладиган сепларни йиғиб қўйдик аянг билан. Лекин она қизим, шуни яхшилаб билиб олишинг керак. Қизлар сепининг кўп-камлиги, анжомларининг қимматбаҳолиги, тақинчоқларининг асллиги билан қадрланмайдилар. Аксинча, одоб-ахлоқи, чиройли тарбияси, ширинсуханлиги, сабрли-тоқатли, итоатли бўлиши ила ҳурматланади, эъзозланади. Келинлик катта бир масъулият, ҳам шарафдир. Шу билан бирга унинг одоблари ҳам бор. Аёл киши аввало қаноатли ва хушфеъл бўлади. Хожаси нима олиб келса мамнуният билан қабул қилади. Айтилган ишларда итоатли бўлади. Ҳаттоки сўзларига диққат билан қулоқ тутади. Рўзғорнинг тинч бўлишида озодалик энг муҳим иш бўлгани учун, яхши аёллар ҳамма ерни саранжом-саришта қилиб қўядилар. Ҳам ўзларининг, ҳам хожаларининг либосларини тоза тутадилар. Ёмон ҳидлар димоғни эмас, балки дилни ҳам хира қилади. Уддабурон бекаларнинг лаззатли овқатлари доим бир вақтда пишади, дастурхонлари ёзиғлик туради. Сабаби, очлик ва толиқиш инсонни ғазабини тез келтиради.\nРўзғор ашёлари, уйдаги маҳсулотларни ишлатишда тежамкор ва эҳтиёткор бўлади. Эрнинг мол-дунёсини исроф қилмаслик, ишни кўзини билиш ва уни қадрлашнинг белгиси демакдир. Бундан ташқари аёл киши эрининг яқинлари, қариндош-уруғларига чиройли ҳурмат кўрсатади. Уларни асло ёмонламайди. Аёллар орасида эшитган ҳар қандай сўзни айтиб дилини ғаш қилмайди. Шу билан бирга эрининг сир-асрорларини ҳеч кимга фош қилмайди. Уйнинг гапини кўчага олиб чиқмайди. Бу билан унинг ишончини йўқотасан. У хафа бўлса, хурсанд бўлиб, хурсандлигида хафа бўлиб юриш фаҳмсиз ва тарбияси бузуқ одамларнинг ишидир. Унга ёқмайдиган не иш борки, уларни тарк қилади”. Бувим гапларини тугатар эканлар, “уқиб олдингми?” дегандай бир қараб қўйдилар. Мен эса кўзларимни ердан ололмас, индамай ўтирардим…\nМана орадан неча йиллар ўтди, бугун бувим ҳаётда йўқлар, аммо ўзларининг насиҳатлари билан ҳамон мен билан яшаётгандай бўлаверадилар. Бувимнинг ўгитлари ҳамон қулоқларим остида жаранглаб туради.\nБолалиги ўғирланган "бола"лар\n30-04-2019, 14:03, Ҳаёт тарзи\n14-10-2018, 19:28, Ҳаёт тарзи\nБир эркак дарди: "Сени деб кўчага чиқолмай қолдим!"\n13-04-2018, 22:16, Ҳаёт тарзи\n14-12-2017, 10:38, Ҳаёт тарзи


Миср: йўл-транспорт ҳодисасида ўнлаб киши ҳалок бўлди | Azon.uz - Ахборот-таҳлилий портал\n812 09:27 05.09.2021\nШарм-аш-Шайхдан Қоҳирага кетаётган автобус билан содир бўлган бахтсиз ҳодиса натижасида 12 киши вафот этган, қурбонлар Сувайш шаҳар касалхонасига олиб кетилган. Бир неча боланинг нобуд бўлгани айтилмоқда, 40 нафарга яқин одам турли даражада тан жароҳатлари олган.\nАвтобусда чет элликлар бўлиши мумкинлиги ҳақида ҳеч қандай маълумот келмаган.\n«Жабрланганлар орасида кўплаб жиддий қурбонлар бор, бир нечта одамнинг аҳволи оғир», - деб хабар берилган шифохона маъмуриятида. Хавфсизлик кучларидаги манбаларга кўра, автобусда Қизил денгиздаги курортдан қайтаётган бир неча мисрлик оилалар бўлган.\nҲодиса Қоҳирадан 100 км узоқликда, Сувайш яқинида содир бўлган. Ҳали аниқланмаган сабабларга кўра, ҳайдовчи бошқарувни йўқотгани сабабли автобус йўлдаги бетон тўсиққа урилган ва ағдарилган. Воқеа жойига 30 га яқин тез тиббий ёрдам машинаси юборилган ва турли даражада жароҳатланган шахслар Сувайш касалхоналарига олиб кетилган.\nЖаҳон соғлиқни сақлаш ташкилоти маълумотларига кўра, Мисрда ҳар йили 12 минг киши автоҳалокат туфайли вафот этади. Миср жамоатчиликни сафарбар қилиш ва статистика марказий агентлиги маълумотларига кўра, сўнгги пайтларда мамлакатда йўл-транспорт ҳодисалари сони чорак фоизга камайган. Аксарият ҳолларда, бахтсиз ҳодисаларнинг сабаби инсон омилидир: ҳайдовчилар йўл ҳаракати қоидаларини қўпол равишда бузилиши, тезликнинг оширилиши, хавфли маневрлар қилиниши ва қоронғи пайтда ёритиш эътиборсиз қолдирилиши фалокатларга сабаб бўлмоқда.\nМиср йўл-транспорт ҳодисаси Қоҳира Махсус\n352 10:20 13.10.2021\n287 10:05 06.10.2021\n997 21:30 17.09.2021\n1470 16:15 15.09.2021\n907 15:05 15.09.2021\n1361 19:40 07.09.2021


Ногиронлиги булган инсонлардан ибратли ташаббус\nЖорий йилнинг 8 май куни эшитиш ва нутқида имконияти чекланган шахслар яна бир ибратли ташаббусни амалга оширишди. "Саховат" уйидаги кексаларнинг ҳолидан хабар олиниб, у ерда яратилган шароитлардан хурсанд бўлишди. Имконияти чекланган шахслар "СИЗ БИЗГА КЕРАКСИЗ" шиорини бошқа кўнгли ярим инсонларга изҳор қилишмоқда.\n8 май куни "9 МАЙ ХОТИРА ВА КАДРЛАШ КУНИ" муносабати билан имконияти чекланган шахсларга Дин ишлар буйича қўмита раиси ўринбосари Нуримон Абулхасан маъруза килиб берди.\nШу куни устозимиз Шайх Муҳаммад Солиҳ Муҳаммад Юсуф ҳазратларининг қабрларига бориб Қуръон тиловат қилинди. Имконияти чекланганлар устозларга чуқур эҳтиром ҳиссини намоён қилишди. Ўтган барча устозларимизни Аллоҳ раҳматига олган бўлсин!\nДругие материалы в этой категории: « Имконияти чекланганлар шахслардан яна бир ташаббус\tКарманада имконияти чекланган фуқаролар билан диний-маърифий суҳбат ташкил этилди »


АҚШнинг “Карл Винсон” авиаташувчиси Япон денгизига кирди\n11:00 / 29.04.2017\nАмериканинг “Карл Винсон” авиаташувчиси шанба, 29 апрель куни Цусима бўғози орқали Япон денгизига кирди. Бу ҳақда NHK телеканали хабар тарқатди.\nКема 23 апрель куни бошланган АҚШ ҲДК ва Япония ўзини-ўзи мудофаа қилиш кучлари қўшма машқларида иштирок этмоқда. Яқин орада Жанубий Корея кучлари билан ҳам қўшма машғулотлар ўтказиш режалаштирилган.\nТаъкидланишича, бу тадбирлар КХДРга босим кўрсатишга қаратилган. Жума куни Шимолий Корея навбатдаги баллистик ракетани учирди ҳамда синов муваффақиятсиз якун топди. АҚШ разведкасига кўра, ракета учирилган аэродромдан тахминан 35 километр масофада қулаган.\nАмериканинг “Карл Винсон” авиаташувчиси эса Корея ярим ороли қирғоқларига Шимолий Корея апрель ойида ракета учирганидан сўнг йўл олганди. Авиаташувчи бу ерда тахминан бир ой давомида бўлади. Зарба гуруҳига шунингдек, Lake Champlain (CG-57) ракета крейсери ва Michael Murphy (DDG-112) ҳамда Wayne E. Meyer (DDG 108) эсминецлари ҳам киради, улар Aegis тез аниқлаш тизими билан жиҳозланган.


00:00 / 13.07.2010 | eski savollar | 1301\nАссалому алайкум.Оламлар Роббисига бениҳойа ҳамду сано,Росули Мустафога саловоту дурудлар айтиш билан ушбу рисолани Шайх ҳазратларига йўлламоқдаман.Минг афсуслар бўлсинким, қайнона ва келин орсидаги айанчли ҳолатлар шу кунларда кўп кўзга ташланмоқда ёки қулоққа чалинмоқда.Камина ҳам бир қайнонани биламан. У инсон ҳақида бировга гапирмоқчи емасдим, ғийбат бўлиб қолишидан қўрқиб. Лекин ушбу рисоламда бази ҳолатларни васф этмоқчиман, бу муаммога илож топишга,йўл йўриқ кўрсатишга ёрдам берсангиз ва насиҳат қилсангиз деб. Агар бирон ножўя гап айтсам, Аллоҳдан мағфират сўрайман, аммо менда ғаразли ният йўқ, ғийбатдан йироқдаманГап шундаки, Қайнонани келини, келинини фарзандлари бор. Беайб парвардигор, ҳаммада ҳам камчилик ўтиб туради. Келин ишлагани боис бази уй ишларига кечикиши мумкин, фарзандлари ҳам ўқишлари билан машғуллар. Бази базида идиш товоқлар кеч ювилиши мумкин ёки шу каби уй юмушлари. Шу оддий нарсалар қайнонага ёқмайди.Бу ҳақида келин, ўғли ёки набиралари билан гаплашиб, арзини тушунтириш ўрнига бу камчиликларни кўчага олиб чиқади, ёки қариндошлари келганда тўкиб солади. Шундан кейин одамлар бу келин ва фарзандлари ҳақида нима деб ўйлайди. Пашшадан фил ясаб айтилган қайнонанинг ҳасратларидан кейин буларни обрўсга путр етади, маҳаллада ва қариндош уруғ орасида менсимай қўйишади.Шу майда чуйда гапларни ҳаммага ёйиб юриши албатта келинга етиб боради натижада оилада меҳр оқибат қолмайди. Фарзандлари ҳам бувисига меҳр кўрсатолмайди.Мен ҳамма гапни тўлиқ билмайман, билганларимни баён қилдим. Бу қайнонанинг ишига қандай баҳо берасиз? Бунга шариат нима дейди? Қандай насиҳат билан қайнонага тушунтирса бўлади? Қурон ва ҳадис билан насиҳат қилинса ҳаммаси яхши бўлиб кетар деган умид билан сиздан ёрдам сўрамоқдаман.Аллоҳ барчамиздан рози бўлсин.\n- Сиз айтиб ўтган гапларнинг ҳаммаси шариатга хилоф. Қайнаналар бундай қилмасликлари лозим. Уларнинг бу ишларга шариат бўйича ҳақлари йўқ. Келин душман эмас. У ҳам фарзанд. Қайнана келинга ўз фарзандидек қараши керак. Келин эса, қайнанасини она деб билиш лозим.\nТалоқ бераман ёки бердим дейишни фарқи\nУйда айтилган талоқ\nМаст ҳолда талоқ берса кейин қайтариб олса\nОта ва чақалоқ аврати\nЭркак ва аёл турмуши\nДадамга нисбатан муомала


Сирғали автомобиль бозоридаги нархлар (2016 йил 17 январь) » Скачать музыку бесплатно новинки музыки 2016-2017\nСирғали автомобиль бозоридаги нархлар (2016 йил 17 январь)\nКомментариев: 0 Просмотров: 780 Дата: 18-01-2016, 13:01 Бу якшанба Сирғали машина бозори одамлар билан гавжум бўлди. Хорижий автомобиллар бозорда кўпайган. Миллий автомобилларимизга келсак, сотуви яхши бўлмоқда. Айниқса Матиз автомобили кўп харид қилинмоқда. Бозорда нархларни кузатишга чиққанлар кўпчиликни ташкил этади. Кимдир кейинги бозорларда машинасини сотмоқчи, яна кимдир янги автоулов харид қилмоқчи-ю, бироз кутишни маъқул кўрмоқда. Хорижий автомобиллар: BMW X6 (ишлаб чиқарилган йили – 2013 й, юрган масофаси – 30 000 км, тел: +99897 422-50-70) – 72 000 у.е. MERCEDES-BENZ 211 (ишлаб чиқарилган йили – 2008 й, юрган масофаси – 85 000 км, тел: +99898 303-88-85) – 30 000 у.е. TOYOTA PRADO (ишлаб чиқарилган йили – 2007 й, юрган масофаси – 180 000 км, тел: +99894 605-35-35) – 25 000 у.е. TOYOTA PRADO (ишлаб чиқарилган йили – 2008 й, юрган масофаси – 117 000 км, тел: +99894 605-35-35) – 35 000 у.е. TOYOTA PRADO (ишлаб чиқарилган йили – 2008 й, юрган масофаси – 140 000 км, тел: +99897 749-33-33) – 33 000 у.е. NISSAN PATHFINDER (ишлаб чиқарилган йили – 2007 й, юрган масофаси – 85 000 км, тел: +99898 126-01-17, +99890 929-02-55) – 33 000 у.е. HYUNDAY VERACRUZ (ишлаб чиқарилган йили – 2008 й, юрган масофаси – 42 500 км, тел: +99899 819-94-42) – 22 000 у.е. MERCEDES-BENZ GELANDEWAGEN (ишлаб чиқарилган йили – 2001 й, юрган масофаси – 155 000 км, тел: +99890 279-77-71) – 33 000 у.е. DODGE CHARGER (ишлаб чиқарилган йили – 2007 й, юрган масофаси – 105 000 км, тел: +99898 809-91-30) – 50 000 у.е. VOLKSWAGEN WETLI (ишлаб чиқарилган йили – 2000 й, юрган масофаси – 145 000 км, +99891 776-03-03) – 9 000 у.е. TOYOTA COROLLA (ишлаб чиқарилган йили – 2008 й, юрган масофаси – 78 000 км, тел: +99897 330-24-24) – 12 500 у.е. MERCEDES-BENZ SPRINTER (ишлаб чиқарилган йили – 2000 й, юрган масофаси – 150 000 км, тел: +99891 217-71-00) – 16 000 у.е. NISSAN ALTIMA (ишлаб чиқарилган йили – 2008 й, юрган масофаси – 174 000 км, тел: +99894 616-64-12) – 11 000 у.е. KIA K5 OPTIMA (ишлаб чиқарилган йили – 2013 й, юрган масофаси – 2 000 км, тел: +99893 509-25-27) – 30 000 у.е. Миллий автомобилларимиз: ORLANDO (ишлаб чиқарилган йили – 2014 й, юрган масофаси – 2 000 км, тел: +99894 621-22-23) – 20 000 у.е. MALIBU II (ишлаб чиқарилган йили – 2013 й, юрган масофаси – 25 000 км, тел: +99898 115-42-43) – 16 500 у.е. CAPTIVA III (ишлаб чиқарилган йили – 2014 й, юрган масофаси – 40 000 км, тел: +99893 391-59-11) – 24 500 у.е. LACETTI III (ишлаб чиқарилган йили – 2014 й, юрган масофаси – 25 000 км, тел: +99894 353-00-00) – 11 500 у.е. LACETTI II (ишлаб чиқарилган йили – 2014 й, юрган масофаси – 25 500 км, тел: +99894 615-10-70) – 11 500 у.е. LACETTI III (ишлаб чиқарилган йили – 2011 й, юрган масофаси – 80 000 км тел: +99893 577-77-66) – 9 700 у.е. NEXIA II (ишлаб чиқарилган йили – 2013-14 й, юрган масофаси – 58 000 км, тел: +99898 809-83-85) – 8 300 у.е. NEXIA COHC (ишлаб чиқарилган йили – 1998 й, юрган масофаси – 58 000 км, тел: +99890 900-02-09) – 5 400 у.е. NEXIA II (ишлаб чиқарилган йили – 2014 й, юрган масофаси – 14 000 км, тел: +99893 515-63-94, пул ўтказиш йўли билан ҳам.) – 8 200 у.е. COBALT I (ишлаб чиқарилган йили – 2014 й, юрган масофаси – 50 000 км, тел: +99890 970-19-80) – 8 000 у.е. COBALT IV (ишлаб чиқарилган йили – 2014 й, юрган масофаси – 31 000 км, тел: +99890 925-44-11) – 10 500 у.е. COBALT III (ишлаб чиқарилган йили – 2013 й, юрган масофаси – 24 700 км, тел: +99897 430-67-71) – 10 000 у.е. SPARK II (ишлаб чиқарилган йили – 2014 й, юрган масофаси – 24 000 км, тел: +99898 301-88-89) – 7 500 у.е. SPARK II (ишлаб чиқарилган йили – 2011 й, юрган масофаси – 146 000 км, тел: +99898 301-88-89, метан-газ) – 6 000 у.е. SPARK II (ишлаб чиқарилган йили – 2012 й, юрган масофаси – 125 000 км, тел: +99890 338-62-12) – 5 800 у.е. SPARK II (ишлаб чиқарилган йили – 2014 й, юрган масофаси – 78 км, тел: +99898 304-69-67) – 8 000 у.е. MATIZ (ишлаб чиқарилган йили – 2010 й, юрган масофаси – 84 000 км, тел: +99897 344-31-30) – 4 500 у.е. MATIZ (ишлаб чиқарилган йили – 2013-14 й, юрган масофаси – 80 000 км, тел: +99897 738-30-00) – 5 300 у.е. MATIZ (ишлаб чиқарилган йили – 2008 й, юрган масофаси – 279 000 км, тел: +99895 145-77-79, ижарага ҳам берилади) – 3 800 у.е. DAMAS (ишлаб чиқарилган йили – 2013 й, юрган масофаси – 33 000 км, тел: +99890 121-44-46) – 7 500 у.е. DAMAS (ишлаб чиқарилган йили – 2015 й. ноябрь, юрган масофаси – 168 км, тел: +99891 234-70-18) – 8 500 у.е. Кузатувимиз жараёнида NEXIA II (ишлаб чиқарилган йили – 2013 й, юрган масофаси – 48 400 км) – 7 200 y.e., MATIZ (ишлаб чиқарилган йили – 2012 й, юрган масофаси – 2 200 км) – 5 200 y.e., DAMAS (ишлаб чиқарилган йили – 2015 й, юрган масофаси – 82 км) – 7 950 y.e., NEXIA II (ишлаб чиқарилган йили – 2013 й, юрган масофаси – 42 000 км) – 7 100 y.e. SPARK II (ишлаб чиқарилган йили – 2014 й, юрган масофаси – 75 000 км) – 7 000 y.e., MATIZ (ишлаб чиқарилган йили – 2010 й, юрган масофаси – 239 400 км) – 3 650 y.e., MATIZ (ишлаб чиқарилган йили – 2002 й, юрган масофаси – 556 000 км) – 2 400 y.e.га харид қилинди. Изоҳ: Нархлар шартли бирликда берилмоқда. Aвтомобилларни юқорида кўрсатилган нарх билан олишингизга «Carzone.Uz» сайти кафолат бермайди. Хабарларни э-майл орқали олинг: Категория: Авто Нашли ошибку?


Вилоятда яшовчи фуқаро Тошкентдаги ДХМ хизматларидан...\nСавол: Экстерриториал хизмат нима? Тошкентга кўчиб кетганим учун якка тартибдаги тадбиркорлик фаолиятимни вақтинча тўхтатдим. Аммо, уни тугатишга тўғри келди. Бироқ, Тошкентдан туриб, Миробод тумани давлат хизматлари марказидан фойдалана олмадим. Айрим сабабларга кўра, Навоийга келишга мажбур бўлдим. Экстерриториал хизмат фақат айрим хизмат турлари учун ташкил этилганми?\nКармана тумани ДХМ бўлим бошлиғи Муроджон Нуров жавоб беради:\n– Ўзбекистон Республикаси Президентининг 2019 йил 15 февралдаги «Давлат хизматлари кўрсатиш миллий тизимини янада комплекс ривожлантириш чоралари ҳақида»ги қарорининг 1-бандида 2019 йил 1 июндан бошлаб жисмоний ва юридик шахслар давлат хизматларини экстерриториал тамойил бўйича олишга ҳақли эканлиги белгиланган. Давлат хизматларини олишнинг экстерриториал тамойили – бу фуқаролар доимий (вақтинча) рўйхатдан ўтган жойидан ва юридик шахслар почта манзилидан (жойлашган еридан) қатъий назар, исталган ҳудуддаги Давлат хизматлари марказларига мурожаат қилиш имконияти хисобланади. Бу хизмат барча хизмат турлари учун ташкил этилган.\nСизнинг мурожаатингиз мисолида нега экстерреториал хизмат оломаганингиз сабабини аниқладик. Боиси якка тартибдаги тадбиркорлик фаолиятингизни тугатиш учун Вазирлар Маҳкамасининг 630-сон қарорига мувофиқ ҳудудий солиқ идорасининг солиқ ва бошқа тўловлардан қарздорлиги мавжуд эмаслиги тўғрисида хулосаси ҳамда хизмат кўрсатувчи банкнинг барча ҳисоб рақамлар ёпилганлиги тўғрисида маълумотномаси мавжуд бўлмаган. Шу боисдан сизга Миробод тумани ДХМидан экстерриториал хизмат кўрсатишнинг имкони бўлмаган.


Sog'lik :: BFQlar :: Биланорм 30 капсула 400 мг дан\nAsosiy/Sog'lik/BFQlar/Биланорм 30 капсула 400 мг дан\nБиланорм 30 капсула 400 мг дан\nБИЛАНОРМ жигарингизга ёрдам беради ва ҳимоя қилади!\nНима учун одамлар жигар муаммосидан азият чекаётганликларини биласизми?\nБиринчидан, модда алмашинуви бузилганлиги ва, айниқса, ёғ босиш туфайли. Ортиқча вазнли одамлар сонининг кўпайиши билан, орган тузилишида ўзгаришларга олиб келадиган жигар ёг касаллиги билан оғриганлар сони ҳам кўпаймоқда. Иккинчидан, спиртли ичимликларни суиистеъмол қилиш. Бу, эҳтимол, жигар касаллигига олиб келадиган энг машҳур сабаблардан биридир. Шунингдек, безларга жиддий зарар етказадиган дориларни суиистеъмол қилиш: бу турли хил оғриқ қолдирувчи воситалар, яллиғланишга қарши дорилар, баъзи антибиотиклар, уйқу дорилари ва бошқаларни ўз ичига олади.\nБИЛАНОРМ – капсулаларининг асосий таркибий қисми япон корбикуласи бўлиб - бу Осиёда машҳур қўштабақали моллюскалар; уларнинг тўқималарида жуда кўп фойдали моддалар мавжуд, масалан: селен, калий, калций, йод ва фтор.\nБИЛАНОРМ менга қандай ёрдам бериши мумкин?\nЖигар ҳужайралари парчаланишини қисқа вақт ичида тўхтатишга ёрдам беради. Капсулалар бу жараённи олдини олади ва регенерацияни тезлаштиради;\nжигар ферментларининг фаоллигини меъёрлаштиради ва оширади;\nорганизмдаги аммиак миқдорини сезиларли даражада камайтиради. Аммиак кимёвий газсимон бирикмадир, шу билан бирга у заҳарли хусусиятларга эга. Биоқўшимча газ даражасини назорат қилади, унинг кўпайишига йўл қўймайди;\nэркак ёки аёлнинг умумий ҳолатини яхшилайди, тананинг еластиклигини оширади, бу еса ишчанликни кўпайишига олиб келади;\nапатия ва уйқусизликни, шунингдек асабий касалликларни енгишга ёрдам беради. Сиз ҳар қандай безовталикни ва бирон бир сабабга кўра ташвишланишни тўхтатасиз. Сиз ишда ва шахсий ҳаётингизда баъзи муаммоларни хотиржам ҳис қила бошлайсиз;\nоғриқсизлантиради, ноқулай ҳисларни йўқ қилади. Жигардаги оғриқ нормал ҳаёт тарзини олиб боришга халақит беради. Уларга дош бериш қийин, аммо капсулалар оғриқни тезда нейтраллаштиради;\nдори воситалари, алкогол, газланган ичимликлар ва ёғли овқатлардан фойдаланиш пайтида жигарни заҳарланишини минималлаштиради.\nмаҳсулот танага тушадиган юкни камайтиради, шунда у секинроқ кексаяди;\nпрепарат қон босими юқори одамлар учун тавсия этилади;\nўткир токсик гепатит ва жигарнинг сурункали шикастланишида мукаммал ёрдам беради.\n1 ҳафталик қабулдан кейин биринчи натижани ҳис этасиз. Аммо ёдда тутингки, организмдаги модда алмашинуви жуда секин амалга ошади. Биланорм моддалари танангизга кириши учун камида 4 кун керак бўлади. Тўлиқ тўйиниш камида 15 кун давом этади.\n(920 Kb) [Yuklash]\n(78 Kb) [Yuklash]\n12 Iyul 2021, 13:51\nAfzalliklari: Jigargarga foydasi bor ekan\nKamchiliklari: Xidi bor ekan\nSharh: Juda yaxshi ekan


21:00 / 25.04.2016 1576 pdf Ўқиш режими + -\nАссалому алайкум ҳазрат!\nМан билан бирга ишлайдиган бир аёл Сиздан ушбу саволни сўрашимни илтимос қилди:\n«Икки нафар фарзандим бор (қизим 10 ёшда, ўғлим 6 ёшда). Турмушимдан ажраганман, фарзандларим ўзим билан бирга. Иккинчи турмуш ўртоғим болаларимга яхши муносабатдалар, ўртамизда бошқа фарзанд йўқ.\nСавол: Турмуш бузилгандан кейин болалар ким билан бўлишининг шариатда ҳукми қандай? Болалар вояга етгандан кейин-чи? Болалар отаси ёки онаси билан кўришиб туришлари қандай бўлиши керак?\nЖавобингиз учун олдиндан катта раҳмат!»\n- Бу ишни араб тилида «Ҳизона» дейилиб, бу сўз «қучоғига олиш» маъносини билдиради. Шариат истилоҳида эса, ота ва она ажрашгандан кейин гўдак болани ўз қарамоғига олиш ва тарбия қилишга айтилади.\nОнага мажбурламасдан берилади. Талоқ қилинганми ёки бошқача бўлганми, бари бир.\nЯъни, ота-онанинг нима сабабдан ва қандай ҳолатда ажрашганларидан қатъи назар, онаси истаб турса, бола унга берилади.\n«Ё Расулуллоҳ! Мана бу ўғлим учун қорним жой бўлган эди, икки кўкрагим сув идиш бўлган эди, қучоғим муҳофазачи бўлган эди. Энди эса, отаси мени талоқ қилиб, уни мендан тортиб олмоқчи», – деди.\n«Модомики, никоҳланмасанг, сен унга ҳақлироқсан», – дедилар».\nАбу Довуд, Аҳмад ва Ҳоким ривоят қилишган.\nИбн Абу Шайба ўзининг «Мусаннаф» номли китобида Саъийд ибн Мусаййабдан ривоят қилади:\n«Умар Умму Осимни талоқ қилди. Кейин унинг олдига борди. Осим унинг қучоғида турган эди. Болани ундан тортиб олмоқчи бўлди. Икковлари уни тортишиб кетди. Бола йиғлаб юборди. Икковлари Абу Бакрнинг ҳузурига борди. Бас, Абу Бакр унга: «Аёлнинг силаши, қучоғи ва ҳиди унинг учун сендан кўра яхшироқ. Бола улғайса, ўзи танлаб олади», – деди».\nАгар аёл болани олишни истамаса, уни мажбурланмайди. Илло, ундан бошқа шахс бўлмаса ёки бола ундан ўзгага кўнмаса, мажбурланади.\n«Уни мен ўз қарамоғимга оламан. Унга мен ҳақлиман. Чунки, у амакимнинг қизи. Унинг холаси менинг қўлимда. Хола она билан баробар», – деди.\n«Унга мен ҳақлироқман. У амакимнинг қизи, Расулуллоҳ соллаллоҳу алайҳи васалламнинг қизлари менинг қўлимда. У бу қизга ҳақлироқ», – деди.\n«Унга мен ҳақлиман. Уни олиб келгани мен бордим, мен сафар қилдим, мен олиб келдим», – деди.\n«У холаси билан бўлади. Хола она билан баробардир», – дедилар».\nРасулуллоҳ соллаллоҳу алайҳи васаллам қиз Жаъфар ибн Абу Толиб розияллоҳу анҳунинг қарамоғига берилиши ҳақида ҳукм чиқардилар. Чунки, Жаъфар розияллоҳу анҳунинг хотини қизнинг холаси эди. Хола эса она ўрнидадир.\nБу то бола дийн жиҳатидан ақлини танигунича бўлади.\nУни мусулмон қилиб тарбиялаш керак. Имом Шофеъий, Аҳмад ва Молик: «Зиммияга қарамоғига олиш ҳаққи берилмайди», деганлар.\nЧунки, бу ҳолатда болага зарар етиши муқаррар бўлиб қолади. Расулуллоҳ соллаллоҳу алайҳи васаллам юқорида келтирилган ҳадисда аёлга: «Модомики, никоҳланмасанг, сен унга ҳақлироқсан», дедилар.\nАгар болани қарамоғига олган аёл болага маҳрам бўлган кишига эрга тегса, ўша одам ҳам қариндошлик юзасидан болага меҳр кўратишининг эътиборидан аёлнинг қарамоққа олиш ҳаққи соқит бўлмайди. Мисол учун, болани онаси қарамоғига олиб туриб унинг амакисига никоҳланиши ёки онадан бўлган момоси қарамоғига олиб туриб отадан бўлган бобосига никоҳланиши каби.\nКейин асабалар ўз тартибларига қараб ҳақли бўладилар.\n«Асаба» сўзи «яқин турган», «ёпишган», деган маънони англатади. Киши бошини маҳкам боғлаб олишига ишлатган боғичга ҳам шу сўз ишлатилади.\nШу маънода кишининг яқин эркак қариндошлари ҳам «асаба» дейилади. Чунки, унга нисбатан бирор хавф-хатар туғилганда, ўша қариндошлар келиб уни ўраб туриб ҳимоя қиладилар. Ундан душманни дафҳ қиладилар. Ўзларининг ҳаётларини хавф остига қўядилар. Шунингдек, молиявий тўловларга ожиз бўлиб қолса ҳам, ўшалар тўлайдилар. Шунинг учун ҳам, улар меросга ҳақли бўлганлар.\nАсабага ота, бобо, ўғил, ўғилнинг ўғли, туғишган ака-ука, ота бир ака-ука, туғишган ака-уканинг ўғиллари, туғишган амакилар, уларнинг ўғиллари ва бошқалар киради. Ана ўшалар қариндош аёллар орасидан қарамоққа оладиган шахс топилмаганда, болани ўз қарамоғига олишга ҳақлилар. Уларнинг ҳақлари тартиблари асосида бўлади.\nУлар қиз болани ўз қарамоғига олсалар, фитна бўлишимумкинлиги учун уларга бу ҳуқуқ берилмайди.\nЁш болани қарамоғига олиш уни зарарли нарсалардан муҳофаза қилиш, уни тозалаб, едириб-ичириб, кийинтириб, роҳати учун керакли нарсалар ила таъминлаб, тарбиялашдан иборатдир.\nЁш гўдакни ўз қарамоғига олишга энг ҳақли шахс бошқа эрга тегмаслик шарти ила онаси эканини ва ундан кейин кимлар бўлишини юқорида ўргандик.\nЛекин ким бўлса ҳам болани ўз қарамоғига олувчи шахсда бир неча шартлар бўлиши қатъиян талаб қилинади:\n1. Оқил бўлиши керак.\n2. Балоғатга етган бўлиши керак.\n3. Дийндан чиққан, муртад бўлмаслиги керак.\n4. Фосиқ, ишончсиз бўлмаслиги керак. Баъзи фисқу фужур ишларни қиладиган, ўғри, бетайин, раққоса кабилар ёш болаларни ўз қарамоғига олишга ҳақли эмаслар.\n5. Болани қаровсиз қолдирмаслиги керак. Агар қаровсиз қолдирадиган бўлса, қарамоғига олиш ҳаққидан маҳрум қилинади.\n6. Ота камбағал бўлиб, она ажрсиз тарбия қилишдан бош тортса, ажрсиз тарбия қилишни хоҳлаган яқин қариндош аёл болани ўз қарамоғига олади.\nЁш болага ихтиёр ҳаққи берилмайди.\nЯъни, кичик ёшдаги болага «Сен ким билан бўласан, ўзинг танлаб ол», дейилмайди.\nТо бола ўзи еб-ичадиган ва истинжо қиладиган бўлгунча онаси ва момоси унга ҳақлидир. Қиз болага то ҳайз кўргунча. Муҳаммад «иштаҳа тортадиган бўлгунча» деган. Замоннинг фасоди туфайли шу гап мўҳтабардир. Икковларидан бошқалар то иштаҳа тортадиган бўлгунча.\nКичик болани отаси ва онаси талашиб қолса, онасига берилади.\nЎзи еб-ичадиган ва истинжо қиладиган бўлган ўғил бола отасига берилади. Чунки, у эркакларга хос нарсаларни отасидан ўрганиши зарур.\nҚиз болалар эса, ҳайз кўрадиган бўлгунча оналари билан қоладилар. Чунки, улар аёлларга хос нарсаларни оналаридан ўрганишлари лозим.\nҚизлар балоғатга етганларидан кейин уларни асрашга ва турмушга чиқаришга оталар қодир бўлганлари учун, вақти етганда улар оталари қарамоғига ўтадилар.\nТалоқ қилинган аёл боласи билан ўзи никоҳдан ўтган ватанидан бошқа ерга сафар қилмайди. Бу фақат онага хосдир.\nОнадан бошқа, болани қарамоғига олган шахслар ҳеч қаерга сафар қилмайдилар. Чунки, бу нарса болага зарар келтиради.\n20:59 / 25.04.2016 1920\n21:03 / 25.04.2016 1441\n2006 02:10 / 20.11.2017\nКрабовие палочки(кискичбака чупчалари) халол экани ҳақида\nСаволБир саволда қисқичбака чўпчаларини савол берган инсон таёкчалари деб таржима қилган эди ейиш мумкинми деб сўралганида бизнинг мазҳабда макруҳ деган жавоб давоми...\n2313 10:30 / 30.01.2018\n2567 16:54 / 19.07.2017\nСавол Ассалому алайкум, биз учун ҳурматли ва қадирли бўлган Устоз Сизни Маскан одоблари мақолангизни ўқиб чиқдик ва бу мавзуга тааллуқли бўлган маълумотларни давоми...\n1215 21:13 / 22.04.2016


Ҳижома ҳақида « Ўзбекистон Халқ Ҳаракати\n08 March 2019 - 10:27\n«Ўзингга раво кўрганни бошқага илинмагунча мусулмон бўлмайсан!»\nРасулуллоҳ соллаллоҳу алайҳи васалламнинг мазкур ҳадисларига мувофиқ, ўзим фойдасини кўрган муолажани кўпчиликка илингим келди.\nБугунги кунда ҳижома ‒ қон олдиришнинг фойдасини одамларимиз аста тушуниб бормоқда. Лекин ҳали ҳам кўпчилик бундан ҳадиксираб, ўзини эҳтиётлар экан. Тўғри, бу нозик иш, унда тозаликка қаттиқ риоя қилиш керак. Бироқ, бу иложсиз иш эмас, хусусан, бугунги қулайликларда ҳижомани тозалик борасида ҳеч бир хатарсиз бажариш мумкин.\n«Ҳижома» ‒ сўриш дегани. Одатда қон олганда қортиқ ё шу каби воситалар орқали қонни баданни сўриб чиқарилгани учун шундай номланган.\nҲижома жуда узоқ тарихга эга, энг қадимги даволаш усулларидан саналади. Инсонлар унинг фойдаларини 5000 йилдан бери кўриб келадилар. Миср Фиръавнлари, Рум императорлари, қадимги Хитойда ва араб жоҳилиятида ҳам қон олиш билан даволаш мавжуд бўлган. Ислом келгач, бу муолажани қўллаб‑қувватлаган. Расулуллоҳ соллаллоҳу алайҳи васаллам ўзларининг бир қатор ҳадисларида ҳижоманинг манфатларини таъкидлаганлар ва қайси кунлари фойдалироқ бўлишин ҳам айтганлар.\nИмом Бухорий «Саҳиҳ»да қон олдириш хусусида жумаладан қуйидаги ҳадисларни келтиради:\n1. Анас розияллоҳу анҳу айтади:\n«Набий соллаллоҳу алайҳи васаллам қон олдирар эдилар ва ҳеч кимнинг ҳақига зулм қилмас эдилар».\n2. Ҳумайд Тавил хабар қилади:\nАнас розияллоҳу анҳудан қортиқчининг хизмат ҳақи хусусида сўралди. Шунда у деди: «Расулуллоҳ соллаллоҳу алайҳи васаллам қон олдирдилар. Қон олган Абу Тойба эди. Унга икки соъ егулик бердилар ва хожаларига айтган эдилар, ундан (кунлик тўловини) енгиллатишди.\nУ зот: «Даволанадиган нарсаларингизнинг энг афзали қон олдиришдир», дедилар».\n3. Осим ибн Умар ибн Қатода шундай сўзлаб берди:\n«Жобир ибн Абдуллоҳ розияллоҳу анҳумо Муқаннаъни кўргани борди. Кейин: «Қон олдирмагунингча кетмайман, чунки мен Расулуллоҳ соллаллоҳу алайҳи васалламнинг «Албатта, бунда шифо бор», деяётганларини эшитганман», деди».\n4. Жобир ибн Абдуллоҳ розияллоҳу анҳумодан ривоят қилинади:\n«Набий соллаллоҳу алайҳи васалламнинг «Агар даволарингиздан бирортасида яхшилик бўлса, асал ичиш ё қортиқ солиш, ёки ўтда бир жазиллатишдадир. Лекин мен куйдирма босишни суймайман», деяётганларини эшитдим».\nУшбу ҳадисдаги «қортиқ солиш» деб ўгирилган ибора «тиғ билан тилиш»ни билдиради. Ҳа, қон олдиришда айнан тиғ билан тилишнинг фойдаси катта. Игна билан тешиб ёки зулук ёрдамида қон олдирганда бу фойда бўлмайди.\nИмом Бухорий «Қайси вақтда қон олдиради?» деган сарлавҳа остида Абу Мусо розияллоҳу анҳунинг тунда қон олдирганини, Набий соллаллоҳу алайҳи васалламнинг рўза ҳолатда қон олдирганаларини нақл қилади.\nИмом Теримизий ривоят қилган ҳадисларда қон олдириш учун энг яхши саналган кунлар айтилган:\nАнас розияллоҳу анҳу: «Расулуллоҳ соллаллоҳу алайҳи васаллам ойнинг 17 ва 19 кунлари қон олдирардилар», дейди.\nИбн Аббос розияллоҳу анҳумодан ривоят қилинадики, Набий соллаллоҳу алайҳи васаллам: «Ҳижома қилдирадиган кунларингизнинг энг яхшилари 17, 19 ва 21 кунларидир», деганлар.\nХуллас, қон олдиришда жуда кўп манфаат бор. Қон босим ошиши, инсульт, инфарк, диабет, бош оғриғи, оёқ увишиши, аллергия, томоғ оғриқ, заифлик ва ички аъзолардаги бир қатор касалликларни қон олдириш билан даволаш мумкин. Ҳатто қон камлигига ҳам қон олдириш фойда қилар экан.\nҚон олдирганда қондаги балғам (тўлиқ қонга айлана олмаган суюқлик), шамоллашликлар баратараф бўлади, тумовнинг асоратлари кетади. Жиғилдон қайнаши, ҳазмга доир касалликларни даволашда ҳам яхши натижа беради. Бошдан қон олдирганда кўз равшанлашади, зеҳн ўкирлашади, хотира ва ақлий фаолият кучланади.\nАслида кўп касалликлар қон яхши айланмагандан келиб чиқади. Ҳижома эса айнан қон айланиш тизимини ростлайди, қонни тозалайди. Ахлат қонлар олиб ташлангач, жисм янги қон ишлаб чиқаради. Шунинг ўзи жуда кўп касалликларни аритади.\nОчиғини айтганда, бироз шамоллашлик ва ошқозон‑ичак фаолиятидаги айрим муаммолар туфайли бу йил кўп дори қабул қилдим. Олдин камдан‑кам дори ичардим. Дорилар вақтинча фойда бердию, касални бир йўла бартараф этолмади. Қарасам, дорилар адади кўпайиб боряпти, муаммо чуқурлашиб кетяпти, касаллик чекинай демайди. Таваккал қон олдирган эдим, Аллоҳга ҳамдлар бўлсин, шифога сабаб бўлди. Қисқа қилиб айтганда, қон олдириш менга юзта доридан яхши фойда берди. Шифокорларимиз маъқул топганларида беморларига қон олдиришни ҳам тавсия қилиб турсалар бўлар экан. Қонни ювамиз деб шиша‑шиша дори қуйгандан кўра бир шиша қон олдирган фойдали.\nХуллас, соғлом одам ҳам, модомики, тиббий монелик бўлмаса, йилда бир қон олдириб турса, фойда топади. Хусусан, эракалар қон олдириб туриши лозим.


Жаҳонда коронавирусга қарши деярли 5 миллиард доза вакцина қўлланилди\n26 май 2022, Тошкент вақти: 19:22\nҚашшоқ давлатлар аҳолисининг фақат, 1,4 фоизигина бир марта эмланган.\nOur World in Data халқаро ташкилотининг маълум қилишича, жаҳонда коронавирусга қарши деярли 5 миллиард доза вакцина қўлланилди.\nЖаҳон аҳолисининг учдан бири COVID-19га қарши камида бир марта, 25 фоизи эса икки марта эмаланди.\nВакциналарнинг асосий қисми икки марта эмлашга мўлжалланган, аммо айрим давлатлар коронавируснинг дельта-штамми вакцина самарадорлигини камайтиргани эҳтимолидан келиб чиқиб, аҳолини уч марта эмланишга чақирмоқда.\nЭкспертларнинг билдиришича, жаҳоннинг барча давлатларида ҳам вакцинаси бир ҳил даражада олиб борилмаяпти. Масалан, ривожланган ва ўртача ривожланган давлатларда эмлаш жараёни қоиқарли, бироқ қашшоқ давлатлар аҳолисининг фақат, 1,4 фоизигина бир марта эмланган.\nЖаҳон соғлиқни сақлаш ташкилоти коронавирус пандемиясига барҳам бериш учун қашшоқ давлатларни вакцина билан таъминлаш муҳим эканини таъкидламоқда.